«Норма Маслаҳатчи» газетасининг 2016 йил 22 ноябрь 47-сони - Gazeta.Norma.uz\n«Норма Маслаҳатчи», №47, 2016й. 22 ноябрь\nБир томондан, ҳар қандай бошқа товар сингари дори-дармонларнинг реализация қилиниши бозор қонунларига бўйсунади ҳамда талаб ва таклифга боғлиқ бўлади. Бошқа томондан, бу стратегик аҳамиятга эга товар – аҳоли саломатлиги унинг нархи ва ҳамёнбоплигига боғлиқ. Дори-дармонлар нархини ким қандай тартибга солади? Бу нима учун қилинади? Нимага олиб келади?\nИшга талабгорни суҳбатга таклиф этдик. 1988 йилда туғилган йигит коллежни тугатмаган экан. Саноат альпинизми устаси гувоҳномасига эга. Классификатор бўйича қайси лавозим ушбу ихтисосликка мувофиқ келади?\nМЧЖ таркибида иккита иштирокчи юридик шахс мавжуд, улардан бири – Ўзбекистон резиденти, иккинчиси – норезидент. Айни пайтда МЧЖ директори ўз хоҳишига кўра ишдан бўшамоқчи. Иштирокчиларнинг умумий йиғилиши чақирилиши ҳақида бир неча бор хабар берганимизга қарамай, норезидентнинг вакили муносабат билдирмаяпти ва келмаяпти (ҳозир резидент норезидентни иштирокчилар таркибидан чиқариш ҳақида судга ариза берган). Иккита муассисдан бири ҳозир бўлмаганда МЧЖ директори ёзма равишда огоҳлантирган ва 2 ҳафта ишлаб берган ҳолда меҳнат шартномасини бекор қилиши мумкинми? Тегишли ҳужжатлар қандай расмийлаштирилади?\nПрезидентнинг ПФ-4848-сон Фармони 3-бандига мувофиқ, тадбиркорлик субъектларига нисбатан тадбиркорлик фаолиятини амалга ошириш ҳуқуқидан маҳрум қилиш тарзидаги жиноий жазо қўлланилмайди. Агар ЖКнинг 45-«Муайян ҳуқуқдан маҳрум қилиш» моддасига кўра ҳукм қилинган шахс (атайин) тадбиркорлик фаолияти билан шуғуллана бошласа, ушбу меъёр бундай шахсларга нисбатан қўшимча жазо сифатида татбиқ этиладими? Масалан, хусусий ёки оилавий корхона директори ёки бош бухгалтери сифатида ишласа?\nКичик корхона дори-дармонлар ишлаб чиқаради. Президентнинг ПҚ-2595-сон қарорига мувофиқ, дори-дармон воситаларини ишлаб чиқаришга ихтисослашган, ушбу товарларни ишлаб чиқаришдан тушумининг улуши ҳисобот даври якунларига кўра камида 60%ни ташкил этган ташкилотлар 2021 йил 1 январигача фойда ва мол-мулк солиқлари, ЯСТ (микрофирмалар ва кичик корхоналар), Республика йўл жамғармасига мажбурий ажратмалар тўлашдан озод қилинган. Агар III чорак якунларига кўра ишлаб чиқарилган дори-дармонлар улуши 60%дан ошса, қонун ҳужжати имзоланган санадан бошлаб корхонамиз ягона солиқ тўлови бўйича имтиёзни қўллаши мумкинми?\nКорхонамизнинг муассисларидан бири – чет эллик юридик шахс. Сўнгги йиллар давомида у дивидендлар олмай, конвертациялашга йўналтирган, бироқ бу ҳозирча самара бермади. Юридик шахс – ЎзР резидентининг банкдаги ҳисобрақамида сўмдаги маблағлар кўринишида тўланмаган дивидендларга эга бўлган чет эллик юридик шахс уларни янгидан ташкил этилаётган МЧЖ устав фондига ҳисса сифатида валютада ҳисоблаб киритиш ва бундай жамиятнинг ҳаммуассиси бўлишга ҳақлими?\nМен Тошкентда масъулияти чекланган жамият таъсис этмоқчиман. Айни пайтда риэлторлик ташкилоти аукцион савдолари орқали жой сотаётганидан хабар топдим. Ижро ҳужжатларига кўра ундирув ушбу жойга қаратилган. Мен жисмоний шахс сифатида ушбу жойни келгусида МЧЖ устав фондига ҳисса сифатида қўшишни кўзлаб аукцион савдолари орқали сотиб олишга ҳақлиманми?\nЎзбекистон фуқароси (Қашқадарё вилоятида пропискадан ўтган) 2015 йилда Тошкент шаҳрида кўп қаватли уйдаги нотурар жойни сотиб олди. Ҳужжатлар Тошкент шаҳри ва пойтахт вилоятида доимий пропискадан ўтиш тартибига (7.10.2016 йилдаги) навбатдаги ўзгартириш киритилгунга қадар расмийлаштирилган. Айни пайтда нотурар жойни турар жой тоифасига ўтказиш лозим. Бошқа шаҳарлик фуқаро ўз мулки бўлган Тошкентдаги нотурар жойни қайта расмийлаштиришга ҳақлими? Агар ҳақли бўлмаса, қандай сабабга кўра? Агар ҳақли бўлса, қаерга мурожаат қилиш ва қандай ҳужжатларни тақдим этиш зарур?\n2015 йил октябрида буюртмачи (АЖ) ва бош пудратчи (1-МЧЖ) нотурар жойнинг 850 млн сўмлик қурилиш пудрат шартномасини туздилар. Ишларни 2016 йил февралида якунлаш режалаштирилган эди. Буюртмачи шартнома имзоланган кундан бошлаб 20 банк куни ичида 15 фоиз олдиндан тўловни тўлади, қолган суммани бажарилган ишлар далолатномаси ва ҳисобварақ-фактура имзоланганидан кейин 10 банк куни ичида тўлаши керак эди. Бироқ 2015 йил декабрида буюртмачи молиявий қийинчиликларни рўкач қилиб, шартномани бекор қилиши ва нотурар жой қурилишини давом эттирадиган 2-МЧЖ билан оддий ширкат шартномасини тузгани ҳақида бош пудратчини хабардор қилди. Шу муносабат билан у шартномани бекор қилишни сўради. Буюртмачининг важ-далилларига қўшилмаган ва шартномани бекор қилишни рад этган ҳолда бош пудратчи 2016 йил январида 100 млн сўм зарар, шунингдек давлат божи (1 млн сўм) ва почта харажатларини (7 200 сўм) ундириш даъвоси билан хўжалик судига мурожаат қилди. Суд жараёни давомида буюртмачи шартномани бекор қилиш ҳамда бош пудратчидан давлат божи (1 302,4 минг сўм) ва почта харажатларини ундириш ҳақида қарши даъво билдирди.\nМамлакатимиз барча йўналишларда шиддат билан ривожланиб, таълим, бизнес ва кундалик соҳаларга инновация технологияларини жорий этмоқда, бу билан ўз фуқароларининг ҳаётини енгиллаштириб, яхшиламоқда. Глобал ахборотлаштириш банк тизимига ҳам кириб бориб, пластик карталар ёрдамида, яқиндан бошлаб эса смартфонлар воситасида нақд пулсиз ҳисоб-китоб бўйича турли тўловларни амалга ошириш имкониятини яратди.\n№43 25 октябрь 2016


Агар масалага инсоннинг руҳий эҳтиёжлари, инсониятнинг маънавий такомили, миллат тараққиёти манфаатлари нуқтаи назаридан қаралса, Навоийни ўқиш зарурияти чандон ортганлигини кўриш мумкин. Бу зарурият, энг аввало, Алишер Навоий шахси ва ижодида абадий инсоний идеалларнинг тажассум топганлиги билан изоҳланади. У тафаккур тадрижини шундай бир чўққига кўтариб қўйдики, бу чўққи вақт билан басма-бас тобора юксалмоқда — башарият бу чўққининг пойига етиши учун ҳали неча-неча асрлар йўл босиши лозим бўлади.\nАлишер Навоий асарлари улкан фалсафий, ижтимоий, тасаввуфий мазмунидан ташқари, энг аввало, инсоний туйғуларни илоҳий сўз санъаткорлигида ифода этганлиги билан ҳар қандай ўқувчи қалбига яқиндир.\nЭй кўнгил, душманлар онча макр ила фан қилдилар\nКим, вафолиғ дўстни жонимга душман қилдилар, —\nдеб ёзади шоир бир ғазалида. Унда ғоятда самимийлик, айни пайтда, ниҳоясиз дарду ҳасрат билан ифода этилган ҳолат қайси биримизга бегона экан?! Қайси биримиз умримизнинг муайян лаҳзаларида коинот гултожи саналмиш Одам Ато фарзандларининг эзгуликдан кўра ёвузликка устароқлигидан — иғво, ҳасад, фисқу фужур, манфаатпарастлик, ғийбат, чақимчилик, иккиюзламачилик, сохтакорлик, ёлғонни санъат даражасига кўтариб, “вафолиғ дўст”ларни жон душманимизга айлантирганликларидан азият чекмаганмиз?! Шундай фурсатларда қайси биримиз болаларча шарҳи ҳолга, болаларча тасалли ва паноҳга муҳтожлик сезмадик экан?!\nАйламанг бекаслигимни таън бир кун, бор эди\nМенга ҳам бир нозанин чобуксувор, эй дўстлар, —\nўқиймиз яна бир ғазалида. Алишер Навоий ижодига яқинлашишга ҳайиқиброқ турган ҳар қандай китобхон фавқулодда самимий изҳори дил, ҳасрат, илтижодан ларзага тушмаслиги мумкин эмас. Ана шундай мисраларда шоир қалби — бизга кўп ҳолларда олийшон поэтик анъаналарга, мислсиз улкан шахснинг ижтимоий дардларига, сўзнинг беқиёс жилваларига кўмилиб ётгандек туюладиган оддий инсоний қалб ярқ этиб кўзга ташланади. Улуғ шоир шеъриятига ана шундай оддий инсоний туйғулар ҳалқаси ила боғлангач, унинг бепоён фикрлар оламига, рамзлар дунёсига қадам ташлаш осон кечади.\n“Одамий эрсанг, демагил одами, Оники, йўқ халқ ғамидин ғами”, яъни халқ ғамидан ғам чекмаган одамни инсон ҳисоблама, деган дастурни ўртага ташлаган адиб шахс ва омма манфаати ўзаро боғланган шундай нозик ҳалқани кўрсатадики, унда халқ манфаати йўлида югуриб-елиб юрибман, деб ёлғондан кўксига урганларга ҳам, нуқул ўз манфаатини ўйлаб кунж-ковакларда писиб юрганларга ҳам истеҳзо ва сабоқ бор.\nШоир ижодий мероси саҳифалари одамийлик фанининг изчил дарсларидир. “Яхшилик тухмини сочқилким, будур деҳқонча сўз: “Ҳар неким эктинг бугун, ёрин (эртага) ҳамон тут ани кўз!”, “Олам аҳли, билингизким, иш эмас душманлиғ, Ёр ўлинг бир-бирингизгаким, эрур ёрлиғ иш!” дейдилар Ҳазрат яна. Инсон ўз-ўзини таниш, комиллик сари нечоғлик интилмасин, дунё ҳануз жаҳолат, фитна, адоват, қаноатсизлик дастида талош бўлаётган, қайсидир давраларда ҳануз туҳмат, чақимчилик, риё, ёлғон рағбатлантирилаётган бугунги кунда бу дастур қанчалик муҳим! Шоир ижоди яратувчиликка даъват, эзгуликка рағбат, инсонийликка чақириқ мотивлари билан йўғрилган бундай байтларга нақадар бой! Фақат бу асарларни кундалик турмуш пойгаларидан бир қадар тин олиб, ўткинчи дунё ҳою ҳавасларидан чекиниб қўлга олмоқ, кўнгил кўзи билан ўқимоқ лозим бўлади. Шунда кўнгил даламизнинг нақадар кенгайиб кетганлигини, унда хушифор еллар эсаётганлигини, руҳимиз енгиллашиб, ўз асл маскани сари парвоз этаётганлигини сезамиз...\nМиллий истиқлол бизни ўз тарихимиз, миллий қадриятларимизга соғлом кўз билан қарашга ўргатди. Ана шундай қараш туфайли Навоийга, унинг асарларига бўлган муносабат ўзгарди. Унинг ижодий мероси чеклаш ва қисқартиришларсиз китобхонларга тақдим этилди, шоир асарларининг янги-янги талқинлари майдонга келди. Қуръон ва ҳадислар, тасаввуф таълимоти мутафаккир адиб асарларининг ўқ илдизини ташкил этиши баралла эътироф этилди... Навоийхонлик, навоийшуносликнинг янги бир даври бошланди. Бу янги давр улуғ бобомиз қолдирган фикр ва сўз инжуларига эҳтиёжнинг чандон ортганлиги билан ҳам характерланади.\nУлуғ Алишер Навоий асарларига эҳтиёж, бу — ҳамиша Ҳаққа, абадий ҳақиқатларга, комилликка, кўнгилнинг ҳеч қачон ўзгармайдиган, эскирмайдиган тирик туйғулари ифодасига, сўз сирларини очишга бўлган эҳтиёждир. Токи инсоният барҳаёт экан, бу эҳтиёж мавжуд бўлиб қолаверади.\nМазкур рукндаги бошқа мақолалар: « Ёрқин ранглар жилоси\t“Ўзбеккино” кинолойиҳалар учун сценарийлар танловини эълон қилди »


Урганч шаҳар ҳудудида йўловчилар ташиш транспорти хизматларининг тарифи тўғрисида\nЎзбекистон Республикаси Вазирлар Маҳкамасининг 2018 йил 30 мартдаги 05/1-338 сон топшириқ хати\nУрганч шаҳар ҳудудида йўловчилар ташиш транспорти\nхизматларининг тарифи тўғрисида\n“Маҳаллий давлат ҳокимияти тўғрисида”ги (Ўзбекистон Республикаси Олий Кенгашининг Ахборотномаси, 1993 йил, 9-сон, 320-модда),“Шаҳар йўловчилар транспорти тўғрисида”ги (Ўзбекистон Республикаси ОлийМажлисининг Ахборотномаси, 1997 йил, 4-5-сон, 124-модда),“Шaҳap йўловчилар транспортидан бепул' фойдаланишни тартибга солиш тўғрисида”ги (Ўзбекистон Республикаси ОлийМажлисининг Ахборотномаси, 1996 йил, 9-сон, 141-модда)Ўзбекистон Республикаси Қонунларига, шунингдек Ўзбекистон Республикаси Вазирлар Маҳкамасининг 1994 йил 8 сентябрдаги “Шаҳарда ва шаҳар атрофига қатнайдиган йўловчи ташиш транспорти хизматларининг тарифлари тўғрисида”ги 455-сон ҳамда Ўзбекистон РеспубликасиВазирларМаҳкамасининг 2003 йил 4 ноябрдаги “Ўзбекистон Республикасида автомобиль транспортида йўловчилар ва багаж ташиш қоидаларини ҳамда автобусларда йўловчилар ташиш хавфсизлигини таъминлашга доир талабларни тасдиқлаш ҳақида”ги 482-сон қарорларига мувофиқ\n1.2018йил 10 майдан бошлаб, Урганч шаҳрида автобус йўловчилар ташиш транспортихизматларининг чеклангантарифи бир марта юришга 1000 (бир минг) сўм миқдорида белгилансин.\n2.Вилоят молия бош бошқармаси (М.Давлатов), Хусусийлаштирилганкорхоналарга кўмаклашиш ва рақобатни ривожлантириш давлат қўмитаси вилоят ҳудудий бошқармаси (Ж.Назаров) ва вилоят Давлат солиқбошқармаси (Ж.Темуров)га юқорида ўрнатилган тарифларнинг тўғри қўлланилиши устидан доимий назорат ўрнатиш топширилсин.\n3.Мазкур йўналишда қўл юки ёки багаж ташиш тартиби Ўзбекистон Республикаси Вазирлар Маҳкамасининг 2003 йил 4 ноябрдаги 482-сонқарори билан тасдиқланган“Автомобиль транспортида йўловчилар ва багаж ташиш қоидалари”га мувофиқ амалга оширилсин.\n4.Йўловчилар ташиш транспортидан (таксидан ташқари) имтиёзли (бепул)фойдаланувчилар рўйхати иловага мувофиқ тасдиқлансин.\n5.Ушбу қарор қабул қилиниши муносабатибиланХоразм вилояти ҳокимининг 2016йил 8июлдаги “Урганч шаҳар ҳудудида йўловчилар ташиш транспорти хизматларининг тарифи тўғрисида”ги 259қ-сон қарори ўзкучини йўқотган деб ҳисоблансин.\n6.Мазкур қарор “Хоразм ҳақиқати” ва “Хорезмская правда” газеталаридаэълон қилинсин.\n7.Вилоят ҳокимлиги ҳузуридаги “Вилоят компьютерлаштириш маркази” ДУК (С.Садиков) мазкур қарорни вилоят ҳокимлигининг расмий веб сайтида жойлаштирилишини таъминласин.\n8.Ушбу қарорнинг ижросини назорат қилиш вилоят ҳокимининг ўринбосари Ш.Абдуллаев зиммасига юклатилсин.\nвазифасини бажарувчи Ф.Эрманов\n2018 йил “____”апрелдаги\nЙўловчилар ташиш транспортидан имтиёзли (бепул)фойдаланувчилар\n1.1941-1945 йиллардаги уруш қатнашчилари жумласидан бўлмиш ҳарбийхизматчилар.\n2.1941-1945 йиллардаги уруш ногиронлари ва урушнинг I гуруҳ ногиронига ҳамрохлик қилувчи шахс.\n3.1941-1945 йиллардаги уруш даврида фронт ортида фидокорона меҳнати ва бенуқсон ҳарбий хизмати учун орден ва медаллар билан тақдирланган шахслар.\n4.Афғонистон Республикасида ва бошқа мамлакатларнинг ҳудудидаги жанговар ҳаракатларда қатнашган собиқ байналминалчи жангчилар, жумласидан бўлмиш фуқаролар.\n5.Ҳақикий муддатли ҳарбий хизматчилар ва шартнома (контракт) бўйича оддий ҳарбий хизматни ўтаётган аскарлар ҳамда сержантлар таркибидагиҳарбий хизматчилар.\n6.Чернобиль АЭС ҳалокати оқибатида нурланиш касаллигига чалинган ва уни бошдан кечирган шахслар.\n7.Кўзи ожиз ногиронлар ва кўзи ожиз ногиронга ҳамрохлик қилувчишахслар.\nYangi tahrir (3) Izohlar (2)\nsatimov xanjarbek Sardorbekovich\nавтобус нархлари 800сум булса максадга мувофик буларди\nBabajanov Rahmatulla Sultanovich\nИмтиёзли яъни арзонлаштирилган фойдаланувчилар руйхати килинса максадга мувофик буларди.Буларга урта махсус ва олий таълим талабаларини киритса яхши буларди.Уларга 50 фоизли чегирма куйилса яхши буларди\nКутлиев Учкун Отобоевич\nМана шу пункт киритилсин(чунки талаба, нафақахўр ва бошқаларга бу анча қулай).\n5.Тошкент шахридаги тизимни андоза қилиб ОЙЛИК ЙЎЛ ЧИПТАси киритилсин.\nтўғри 800 сўм бўлгани маъқул. 700 сўмдан 1000 сўмга қўтарилса фарқ 50% яқин бўлиб қоляпжи. Энди бир 50% кўтариш яхшимас.....\nҚарор лойиҳасини ишлаб чиқиш Қарор лойиҳаси келишилиб тасдиқланади 20.05.2018 Вилоят ҳокимлиги, вилоят молия бош бошқармаси, Ўзавтотранс вилоят бошқармаси


ДИЛФУЗА КОМИЛ ИЖОДИ – Telegram\nДИЛФУЗА КОМИЛ ИЖОДИ\nМуҳтарам ўқувчи, Сиз мазкур канал орқали журналист ва шоира Дилфуза Комилнинг ижод намуналари билан танишиб борасиз.\n«Агар сизни ютиб юборишларига тўсқинлик қила олмасангиз, ҳеч бўлмаганда, ҳазм қилиб юборишларига йўл қўйманг».\nфранцуз ёзувчиси, ҳуқуқшунос ва педагог.\nЭрталабдан ишхонага биттаси келиб, тарихда ҳеч бўлмаган бир «ҳақиқат» ҳақидаги мақоласини рад этганим учун тортишиб, роса асабимни бузди. Аввалига хуноб бўлдим, кейин яна бир фалсафа топдим: бир кун учун Аллоҳ таоло менга (ва умуман ҳар биримизга) 86 400 сония вақт беради. Битта аҳмоқ келиб, шу вақтимнинг 600 сониясини ўғирлаган ва камига кайфиятимни расво қилган бўлса, мен қолган 85 800 сониямни шунақа кайфият билан ўтказишим керакми? Ақли жойида бўлган ҳеч ким 600 сўм пулини ўғирлатганининг аламидан чиқиш учун 85 минг 800 сўм пул харжламайди-ку.\nХуллас, кайфиятни бузмаслик ва ғайратнинг сўндирмасликнинг шундай йўлини топдим. Ва Сизга ҳам тавсия этаман. Вақтнинг қадрига етинг. Вақтингизни аҳмоқлардан хафа бўлишга харжламанг.\nАхир битта одам учун бир кунда 86 400 сония ҳазилакам вақт ва имкониятми! 😊\n«Олмослардан солиқ олинмасди, лекин китоблардан олинарди. Чунки, олмос қазиб олувчилардан эмас, кўп китоб ўқийдиганлардан қўрқиларди...»\nфранцуз ёзувчиси, публицист ва сиёсий арбоб.\n908 views 11:43\n«Икки хотин рўзадор эди, ташналик ва очликдан ҳалок бўлар ҳолга етдилар. Расули акрам соллаллоҳу алайҳи васалламдан рўзаларини очгани ижозат сўрадилар. Расулуллоҳ соллаллоҳу алайҳи васаллам уларга бир коса узатдилар ва буюрдиларким, ҳар икки хотин шу косага қайт қилсин. Хотинлар косага қайт қилгандилар, оғизларидан бир бўлак ивиган қон тушди. Буни кўрган халойиқ таажжубда қолди. Расули акрам соллаллоҳу алайҳи васаллам айтдиларки, бу икки хотин ҳалол нарсалардан ўзларини тийиб, рўза тутдилар, аммо ҳаром қилинган нарса билан оғиз очдилар, яъни ғийбат қилдилар. Оғизларидан тушган қон - ғийбат қилинган одамнинг гўштидир (ғийбатдир)...»\nАбу Ҳомид ҒАЗЗОЛИЙ, «Кимиёи саодат», Руҳ ҳақиқати (194-бет).\n«- Бу боғнинг эгаси сизмисиз? – дея сўрадим у одамдан. Одам ниҳоятда мантиқли жавоб берди:\n- Йўқ, мен боғнинг эгаси эмасман. Мен уни барпо этдим, энди ажалим етгунига қадар унга қараб тураман, холос...»\nBilal Civelek, «Suyu Yıkayan Bilge».\nКошки, қўлимиздаги мулкка худди шу китобда тасвирланган боғбондек муносабатда бўлолсак эди, шайтоннинг «Меники... меники...» нақоратли қўшиғини айтиб юрмаган бўлардик...\n792 views 11:47\n680 viewsedited 06:34\n😂 13👍 2😡\n...У вақтларда телефонлар суратга олмасди, телефонларни суратга олинарди... деган расм.\n777 viewsedited 06:40\n🤣 17👍 1👎 1\nянги давр йўл белгиси\n704 viewsedited 06:44\n😄 8😲👍 6👎 1\nСаёҳатга чиққани пулинг йўқ, лекин тармоқдагиларни лол қолдиришни роса истаганингда...\nХуллас, янги давр васвасаси!\n😄 13😲 3👍 4👎 2\nМактабда ўқиб юрган пайтларим. Бувим раҳматли дадамни сўраб келган кап-катта бир эркак кишини (ким эканини ҳалигача аниқ эслолмайман) уйимиздан қувиб чиқаргандилар. «Менинг уйимга қайта қадам босма, иғвогар!» деганлари эсимда. Ўшанда бувимнинг бу қилиқларидан уялганман.\n- Бу одам ёмон гапирмади-ку, нега ундай қилдингиз? Ёки Сизни иғво қилганми? – деганман.\n- Мени иғво қилиб кўрсин-чи! – дегандилар бувим ҳовурларини босолмай. – Бу лаънати ўзининг қўшнилари устидан иғво хати ёзиб, қақшатиб юради. Бунда на виждон бор, на номус!..\nЎшанда болалигимга бориб, «Бошқаларни иғво қилса, бизга нима! Бувим бекор қилдилар, энди бу одам бизга ҳам душман бўлади», деб ўйлаганман. Бувим худди кўнглимдан ўтганларни сезгандек, ўгит бергандилар:\n- Ҳар доим кучлилар ёки муттаҳамларнинг эмас, ҳақлиларнинг ёнида бўл! Нотўғри иш қилаётган одамни остонангга яқин йўлатма! Керак бўлса, уйингдан қувиб сол! Ёмонликни кўрган жойингда янч! Бўлмаса, қуёндан фарқинг қолмайди, одам бўлолмайсан...\nБувим раҳматли енгилтабиат дея номи чиқиб қолган қишлоқдош аёлларни кўчада кўриб қолсалар ҳам, юзларини буриб, сўрашмай ўтардилар ёки кўпчилик орасида сўрашишга мажбур бўлиб қолсалар ҳам, бир четга ўтиб, юз-қўлларини ювиб олардилар. Шунгами, кўпчилик бувимни «жуда заҳар хотин-да» дейишарди. Бизни-ку унақалардан қаттиқ қўрирдилар, ҳатто маҳалласига бориб ўйнашимизга қўймасдилар.\nУйимизга келиб турадиган дўстларига:\n- Бир бузуқнинг тўйига бориб, ош еб келадиганларга одамлик ҳайф! Ҳазари йўқ одам ҳам одамми?! – деганларини эслайман.\n...Хорижда фоҳишалик қилиб юриб, данғиллатиб уйлар соладиган хотинларнинг тўйида ҳаммаёққа ҳавас билан тикилиб ўтирадиганларни кўрганимда;\n(ёши ўтиб, бозори касод бўлгандан кейин) бир думалаб «отинформа» бўлиб оладиган, бойвуччаларга: «Опажон, бир дуо қилинг, қизларимиз ҳам сизга ўхшаб давлатли бўлиб юрсин», дейдиган хотинларни кўрганимда бувим раҳматли эсимга тушаверадилар. «Ҳазари йўқ одам ҳам одамми?!» - деганлари қулоғимда жаранглайверади.\nЯхшиям бувим бугунги – «менга тегмаган илон минг яшасин» дейиладиган кунларни кўрмадилар...\n944 views 08:03\nБугун ҳамманинг оғзи полвон: катта-катта гапириб, ҳамма муаммоларда атрофдагиларни, сиёсатни, ҳукуматни, ўлганларни, қолганларни, палончиларни, пистончиларни айблаймиз. «Одамлар ундай, одамлар бундай» деймиз (ўзимизни одам қаторига қўшмаймизми, билмадим), ҳеч шу муаммоларда ҳамма қатори ўзимизнинг ҳам айбимиз борлигини, шу муаммолар илдиз отаётган вақтда ё ҳақиқатни айтишдан қўрқиб, ёки лоқайдлигимиз туфайли бир четда писиб юрганимизни тан олгимиз келмайди. Хуллас, айбдор атрофдан қидирилади. Бундай бўлишига эса... бизни тарбиялаганлар, ота-онамиз сабабчи десам, эътирозга шошилмай туринг. Тарбияда йўл қўйиладиган хатоликлар кўп бўлади ва бу хатолар (хато деб билинмагани учун ҳам) авлоддан авлодга мерос бўлиб ўтади.\nPS: ҳикматдаги «оқил одам» деган жойини «кап-катта одам» деб ўқилса, янаям тушунарлироқ бўлади.\n958 views 09:40\nОдам буйрак етишмовчилигидан ўлиши мумкин;\nюрак етишмовчилигидан ўлиши мумкин;\nқон етишмовчилигидан ўлиши мумкин;\nақл етишмовчилигидан эса ҳалигача биров ўлмаган. Бу етишмовчилик билан узоқ йиллар яшаш ва ҳатто катта-катта мансабларни эгаллаш мумкин.\nАқл етишмовчилиги одам боласини ўлдирмас, лекин у бор жойларда талафотлар катта бўлади: ишончлар, ғайратлар, шижоатлар, умидлар ўлиб битади...\n871 views 06:43\nҚонун-қоидаларга итлар ҳам амал қиладиган жамиятда...☺\n707 views 09:42\n«…Театр гримхонасида ёнғин чиқди. Буни масхарабоз кўриб қолди ва ҳаммага бирдек хабар бермоқ учун саҳнага чопди. Одамлар уни саҳнада кўрар-кўрмас, қарсак чалиб, олқишлай кетдилар. Масхарабоз бор овози билан ёнғиндан огоҳлантирар, одамлар буни бир ҳазил фаҳмлаб, янада кўпроқ кулар ва олқишлардилар. Оқибатда ҳамма ёнди...\nҚарсаклар ва олқишлар орасида (ўзи сезмаган ҳолда) ёниб битадиганларнинг сони ҳали кўп бўлса керак... Афсусдаман...»\nДаниялик ёзувчи Сёрен Обью Кьеркегорнинг «Масаллар»идан\n697 views 07:03\nШайтон ўзининг ёрдамчилари билан бир гўзал макондан ўтиб борарди.\n- Бу жойлар жуда гўзал-а! – деди ёрдамчи шайтонлардан бири атрофга ҳасад билан тикиларкан. – Дард устига чипқон дегандек, одамларининг бир-бири билан аҳиллиги бор.\n- Ҳаа, - деди бошқаси афсус билан бош чайқаб, - бунақа жойларни вайрон қилиш қийин.\nШайтон бу гапларни индамай эшитаркан, тўхтаб, атрофни синчиклаб кўздан кечирди. Кейин:\n- Сизлар бораверинглар, - деди ёрдамчиларига. – Сал нарида бироз айланиб келинглар. Қайтгунларингча, сизларга ажойиб дарс ҳозирлаб қўяман...\nАтроф чиндан ҳам сокин эди.\nҲов нарида бир эшак арқонлаб, қозиқлаб қўйилганди.\nШайтон келиб, уни қозиғидан бўшатиб юборди. Эшак эшак-да, дарҳол қўшнининг томорқасига ўтиб, экинларни пайҳон қила бошлади. Буни кўрган уй соҳибаси эшакни ҳайдамоқчи бўлган эди, жонивор уни бир тепди. Жони оғриган ва беҳад жаҳли чиққан хотин уйдан эрининг ов милтиғини олиб чиқиб, эшакни отиб ўлдирди. Ўқ овозини эшитган эшакнинг соҳиби уйдан чопиб чиқди-да, аҳволни кўргач, хотинга қаҳр қила бошлади. Хотин уни қаттиқ ҳақорат қилиб, қўлидаги милтиқни ўқталди. Эркак жаҳл устида хотиннинг қўлидаги ов милтиғини тортиб оламан деб, уни отиб қўйди. Шу кўргуликлар устига хотиннинг эри келиб қолди. Қўшнисига ташланиб, уни ура-ура ўлдириб қўйди. Фожиага икки қўшнининг ўғиллари, кейин бутун атрофдаги одамлар қўшилиб, ур-тўполон бошланиб кетди...\nШайтоннинг ёрдамчилари қайтишса, бояги гўзал макондан асар ҳам йўқ - ҳаммаёқ қон, вайрон...\nУлар тепаликда мамнун ёнбошлаб ётган устозларига ҳайрат билан қараб, «Буни қандай уддаладингиз, устоз? Ахир бу ернинг одамлари бир-бирлари билан аҳил эдилар-ку! Уларни қандай гиж-гижладингиз?» - дея савол ёғдирдилар.\nШайтон бармоғини файласуфона кўтариб, таъкидладики:\n- Эсингизда бўлсин, вайрон қилиш учун ортиқча заҳмат чекиш шарт эмас. Қаерни хароб қилмоқчи бўлсангиз, ўша жойдаги эшакларнинг арқонини узиб юборинг! Масала ҳал...\nИдишни она синдириб қўйса:\n«Келган бало-қазо шунга урсин...».\nОта синдириб қўйса:\n«Янгилангиси кеб турганаканда ўзи...».\nБола синдириб қўйса:\n«Бирорта ишни эплолмайсан, лаллайган!..» -\nАдолатсизлик оиладан бошланади.\n"Йўлимизнинг боши - одоб, ўртаси - одоб, охири яна одобдир. Ҳеч бир одобсиз Аллоҳ дўсти бўлолмас"\nШайх Нақшбанд ҳазратлари\n755 views 08:09\nБу кичкина расм кўп нарсани англатаркан...\n751 views 08:10\n- Дадам уйда мен билан деярли гаплашмайдилар, ишларим, ўқишларим билан қизиқмайдилар, лекин фейсбукда суратларимни қўйиб, тепасига «менинг фахрим» деб ёзиб қўядилар...\n839 views 08:14\nБу кетишда орамиздан «Худо хоҳласа, уйлансам, хотиним ишлашимга йўл қўймайди», дейдиган йигитлар чиқиб қолишиям ҳеч гапмас...\n987 views 09:14\nБир она фарзанд кўрмоқ учун даволанганида қўлланилган дори ва шприцларни узоқ кутилган қизалоғининг атрофига тизиб, суратга туширибди...\nОна – бардошдир!


АҚШда Трампга таҳдид учун рэп ижрочи Эминем сўроқ қилинди\nАҚШ махфий хизмати рэп ижрочи Эминем сифатида маълум бўлган Маршалл Брюс Мэтерс III’ни ўз қўшиқлари матнида АҚШ президенти Дональд Трамп ва унинг қизи номига билдирилган таҳдид сўзлар борлиги учун сўроқ қилинган. Бу ҳақда BuzzFeed портали хабар берди.\nПортал тасарруфидаги ҳужжатларга кўра, махфий хизмат қўшиқчи “ўзини номақбул тутгани” ва “ҳимоя остидаги шахсларга таҳдид қилганини” таъкидлаб ўтган.\nАҚШ ОАВ маълумотларига кўра, гап Эминем 2017 йилда “BET Hip Hop Awards” тақдимотида ўқиган рэпи ҳақида бормоқда. У қўшиғида Трампни танқид қилиб, уни “ядровий холокостни юзага келтириши мумкин бўлган камикадзе” деб атаган.\nБундан ташқари, рэпчи Revival номли қўшиғида Трампнинг қизи Иванка борасида кескин фикрлар билдирган.\nЭминем 2018 йилда Kamikaze номли албомидаги композицияларидан бирида махфий хизмат уни сўроқ қилганини эслаб ўтган.\nБу орада махфий хизмат қўшиқчининг сўроқ қилингани борасида изоҳ бермаган.\n47 ёшли рэп ижрочи нафақат АҚШ, балки бутун дунёда энг машҳур хип-хоп ижрочилардан саналади. Rolling Stone ва бошқа бир қатор нуфузли нашрлар уни барча замонларнинг энг яхши қўшиқчиларидан бири сифатида эътироф этган.


Давлат хизматлари агентлиги ҳоким ёрдамчиларига кўмаклашмоқда - Hudud24.uz\nЯнгиликларМаҳаллийДавлат хизматлари агентлиги ҳоким ёрдамчиларига кўмаклашмоқда\nХабарингиз бор, Президентнинг “Маҳаллада тадбиркорликни ривожлантириш, аҳоли бандлигини таъминлаш ва камбағалликни қисқартириш бўйича давлат сиёсатининг устувор йўналишлари тўғрисида”ги Фармонига мувофиқ, ҳар бир маҳалла фуқаролар йиғинида ҳоким ёрдамчиси лавозими жорий этилган эди. Мазкур ташаббусни қўллаб-қувватлаб, маҳаллаларда тадбиркорликни ривожлантириш мақсадида давлат хизматлари агентлиги ходимлари ҳам уйма-уй юриб ўрганишлар олиб бормоқда.\nМаълумки, эндиликда, тадбиркорлик билан шуғулланиш истагида бўлган маҳалла аҳли ўз бизнес ғояларини рўёбга чиқаришда қийинчиликларга дуч келмайди. Ишбилармонлар исталган тадбиркорликни бошлаб, ишсиз фуқароларнинг бандлигини таъминлаш имкониятига эга бўлди. Бунга эса, аниқ мақсад, пухта ўйланган режа бўлса кифоя. Давлат томонидан эса, барча зарур шарт-шароитлар яратиб берилади. Наманган вилоятининг Янгиқўрғон қишлоғидан 45 километр узоқликда жойлашган Нанай унга ёндош бўлган маҳаллаларга бундан 5-10 йил аввал борган одамлар бугун ҳудуд қиёфасини танимаслиги аниқ. Юртимизда ишбилармон соҳа вакилларига қаратилган эътибор ва улар учун яратилган шароитларни чекка бир қишлоқда бўй кўрсатганини сезиш қийин эмас. Мазкур маҳаллаларда авваллари деҳқончилик ва чорвачилик билан шуғулланган фуқаролар бугун, гастрономик туризм ва тадбиркорликни бошқа соҳалари билан фаол шуғулланиб келмоқда. Давлат хизматлари агентлиги Наманган вилоят бошқармаси ҳамда маҳалладаги ҳоким ёрдамчиси билан ҳамкорликда уйма-уй юриб аҳоли муаммолари ўрганилди. Туманинг “Зарбдор” маҳалласида 3250 нафар аҳоли истиқомат қилади. Шундан, 34 нафар фуқаро ўзининг тадбиркорлик фаолиятини йўлга қўйган. Уларнинг асосий қисми уй меҳмонхонаси очиб, қишлоққа келган меҳмонларга хизмат кўрсатмоқда. Айримлари ўз уйида чорвачилик, паррандачилик, кўчат етиштириш билан машғул.\nСоҳиба Рўзиева уй бекаси. У ўз хонадонида 20 бош қўй ва 100 га яқин парранда боқади. Масъуллар хонадонга бориб, уй эгалари билан суҳбатлашди. Суҳбат давомида, кадастр паспортини шакллантириш кераклиги маълум бўлди. Янгиқўрғон туман давлат хизматлари маркази ходимлари томонидан фуқарога сайёр хизмат кўрсатилди. Яна бир фуқаро Сотволди Холиқов ўз хонадонида Уй меҳмонхонасини очиб, 3 нафар яқинларини иш билан таъминлаган. Отахонга ҳам тадбиркорлик фаолиятини кенгайтириш бўйича ҳуқуқий маслаҳат берилиб, хизмат кўрсатилди.\nНанайлик Мирзохид Насриддинов хонадонида бизнинг иқлимга мослаштирилган Мовий елда арчаси парвариш қилинади. У сердаромад бўлиб, 5-6 йилда тайёр ҳолга келтирилади. Фуқаронинг айтишича, етиштирилган маҳсулотининг бир тупи ўртача 150-200 минг сўмдан сотилади. Бундай арчалардан эса мазкур хонадонда 400 туп мавжуд. Кўриниб турибдики, бободеҳқон яна икки йилдан сўнг 50-60 миллион атрофида соф даромад олади. Ўрганишлар жараёнида аҳолини давлат хизматлари соҳасига бўлган саволларига ходимлар томонидан ҳуқуқий тушунтиришлар бериб ўтилди.\nДавлат хизматлари маркази ходимлари томонидан куннинг иккинчи ярмида Нанай қишлоғида фаолият олиб бораётган тадбиркорлар ва аҳоли билан мулоқот қилди. Унда, давлат хизматлари соҳасида амалга оширилаётган ишлар, фуқаролар учун яратилаётган шароитларга тўхталиб ўтилди. Шундан сўнг, Нанай, Мамай, Оқтом, Зарбдор маҳалласи фуқароларига хизмат кўрсатилди. Шу куни фуқаролар Кадастр паспортини шакллантириш, коммунал соҳага уланиш, фарзандини боғчага навбатга қўйиш тадбиркорлик соҳасига оид 30 яқин хизматлардан фойдаланди.\nЮртимизда тадбиркорликни кенг ривожлантириш орқали аҳоли бандлигини таъминлаш, уларни яхши яшашлари учун зарур шароитларни яратиш долзарб масалалардан саналади. Айниқса, чекка ҳудудларда истиқомат қилаётган аҳоли турмуш даражасини яхшилашга алоҳида эътибор қаратилаётгани қишлоқ аҳлини бирдек мамнун этмоқда.\nШундай хайрли ташаббусларда эса, давлат хизматлари агентлиги ходимлари ҳам ўзларининг муносиб ҳиссаларини қўшиб, фуқароларни узоғини яқин, мушкулини осон бўлишига кўмаклашмоқда.


Ўлкада олиб борилган археологик тадқиқотлар натижасида маълум бўлишича, Оқдарё тумани ҳудудидаги энг қадимги аҳоли манзилгоҳи Оқдарёнинг юқори ва ўрта оқимида жойлашган Офаринкент туманида жойлашган Кумушкенттепа ёдгорлиги бўлиб, милоддан аввалги II-I асрларга оид маданий қатламлар топиб ўрганилган. Археолог В.Л.Вяткиннинг маълумотига кўра, мўғуллар ва Темурийлар даврида ҳам Кумушкуент баланд, мустаҳкам девор билан ўралган қўрғон бўлган. Кумушкенттепада 1961, 1962, 1971 йилларда археологик тадқиқотлар олиб борилган.\nАрхеологик манбаларнинг гувоҳлик беришича, Зарафшон дарёси икки сойга: Оқдарё ва Қорадарёга ажратилган жойдаги оролнинг юқори қисмида жойлашган ҳудуд Суғуди Калон номи билан аталиб, ўрта асрларнинг иккинчи давридан бошлаб бу ҳудуд Офаринкент музофоти номи билан манбаларда қайд этилган. Ана шу ҳудудда жойлашган тарихчилар "антик давр" деб тилга олган давр яъни милоддан аввалги IV ва милодий IV асрларни ўз ичига олган даврда дастлабки зироатчилик билан шуғулланган одамларнинг манзилгоҳи Кумушкенттепа мустаҳкам мудофаа девори пахса лойдан бунёд этилган. Археологлар деворларнинг қурилиш услуби ва лой ғиштларнинг ҳажмини, шаклини солиштириб, бу манзилгоҳни милоддан аввалги II-I асрларга хос деган хулосага келдилар. Миёнкол қадимдан аҳоли яшаб келган ҳудудлардан саналган. А.Р.Муҳаммаджоновнинг кўрсатишича, Зарафшон водийсининг ўрта қисмида жойлашган бу ҳудудда аҳоли ўрта тош даври - Мустье (мил.авв.100-40 минг йиллар) босқичидан бошлаб яшаб келган. Миёнкол ҳудудларида археологик тадқиқотлар олиб борган олима Г.А.Пугаченкова шундай ёзади: "Миёнкол ҳудудлари жуда ҳосилдор, сув билан яхши таъминланган, деҳқончиликка қулай бўлиб, қадимдан аҳоли яшаб келган жойдир. Миёнкол алоҳида маъмурий бирлик сифатида маҳаллий аҳоли томонидан Ним Суғда деб аталган. Оқдарёнинг шимолидан то яқиндаги тоғгача бўлган ҳудуд - Суғди Калон деб юритилган. "Ним Суғда" ва "Суғди Калон" атамалари қадимий топонимлар сирасига кириб, шубҳасизки, бу ҳудуд аҳолиси Суғдиёна аҳолиси билан бир хил бўлган".\nАрхеологлар Кумушкенттепа манзилгоҳи ривожланиш тарихини олти даврга бўлиб ўрганади. Манзилгоҳдан топилган сопол буюмлар тури ва ясалиш услуби жиҳатидан қадим Афросиёб, Бактрия ва Суғдиёнанинг анъаналарини айнан такрорланганлигини гувоҳи бўлишган. Тадқиқотчилар диққатини тортган энг асосий жиҳат бу маданий қатламлардан қазиб олинган буюмлар орасида ошхона услубидаги сопол идишлар: кичик ликопча, йирик кўринишдаги бакаллар ёки ҳозирги ишлатиладиган пиёла кўринишидаги идишларнинг Кумушкенттепа массивидан топилиши бошқа ҳудудларда такрорланмайдиган жиҳатлардан бири бўлди. Оқдарё туманидаги археологик ёдгорликларнинг моддий маданияти ҳақида сўз кетганда бу ердан топилган кулолчилик маҳсулотлари ҳақида алоҳида тўхталмоқ лозимдир. Маълумки, бу ердан топилган кулолчилик маҳсулотлари ёдгорликларининг даврини ҳунармандчилик ва тараққиёт даражасини аниқлашда муҳим аҳамиятга эга эканлигини инобатга оладиган бўлсак, уларнинг қадри янада ошади. Тадқиқотлардан шу нарса маълумки, антик давридаёқ бу ерда кулолчилик ўзининг юксак чўққиларига кўтарилганидир. Бу даврда ясалган сопол идишлар ўзининг сифати шаклланиши ва безалиши билан бошқа даврларга оид споол идишлардан ўзининг сифати, шаклланиши ва безалиши билан ажралиб туради.\nКумушкент номининг келиб чиқиши масаласида Миёнкол ҳудуди тадқиқотчиси Г.А. Пугаченкова қуйидаги фикрни билдиради: "Кумушкенттепа дастлабки шаҳар-қўрғонлардан бири бўлиб, бу қўрғонни бунёд этган ҳукмдор яъни Кумуш-ой номига аталган". Халқ ривоятларида, ҳудуд дастлаб Кумушкон номи билан юритилганлиги айтилади.\nКумушкенттепа манзилгоҳининг биринчи даври Ахмонийлар даврига тўғри келади. Иккинчи даври эса Юнон-Бактрия давлати ҳукмронлиги даври маданиятларини ўз ичига олган.\nҚадимги Суғддаги энг қадимги шаҳарсозлик маданияти қарор топган бу манзилгоҳда антик ҳунармандчиликнинг ўзига хос услуби яратилган. Милоддан аввалги II-I асрларда марказий Осиёда вужудга келган Канғ давридаги Суғд шаҳарсозлик маданиятининг асосий намунаси сифатида Кумушкенттепа -III манзилгоҳи ҳисобланган.\nАрхеологик тадқиқотлар натижасида Миёнколнинг энг қадимги қўрғонлари мудофаа деворларини мустаҳкамлиги билан ажралиб туриши, ўзига хос қурилиш маданияти вужудга келганлиги маълум бўлди.\nҲозирги Оқдарё тумани ҳудудида Кумушкенттепадан ташқари қадимги даврга оид яна бир нечта аҳоли манзилгоҳлари, кичик-кичик шаҳар кўринишидаги маконлар топиб ўрганилган. Бу манзилгоҳлардан бири ҳозирги "Оқдарё" маҳалла фуқаролар йиғини ҳудудига қарашли Олчинтепа массивидир. Милодий I-II асрларга оид бўлган ушбу шаҳарчанинг атрофи пахса девор билан ўралган бўлиб, унинг ҳажми 158х132 м.ни ташкил этган. Археологик тадқиқотлар ва Миёнкол экспедицияси ҳужжатларида маълумот берилишича, Олчинтепа кичик шаҳарча бўлиб, Суғд-Канғ даврининг ўрта босқичида пайдо бўлиб, илк ўрта асрларда йирик қўрғонга айланган.\nҚадимги даврга оид яна бир аҳоли яшаш манзили ҳозирги Янгиқишлоқ фуқаролар йиғинига қарашли Янгиқишлоқ ҳудудида жойлашган Кураштепа манзилгоҳидир. Ушбу манзилгоҳ аҳолиси антик даврининг охирги босқичида яъни милодий III-IV асрларда зироатчилик билан шуғулланган ўтроқ аҳоли яшайдиган қўрғон кўринишида бўлиб, атрофи пахса девор билан ўралган.\nМиёнколдаги қадимги даврларга оид аҳоли манзилгоҳлари ва ёдгорликларининг кўпчилик қисми ҳозирда тепалик кўринишида сақланиб қолган. Археолог олимларнинг фикрича, Миёнколда пайдо бўлган маданий ёдгорликларнинг умумий ёши 2000 йилдан зиёд бўлиб, ер юзидан пастга қараб беш метр қалинликдаги тупроқ қатламида бой маданий ва моддий қатлам мавжуд.\nЎрганилган ва тўпланган археологик маълумотлар шундай хулоса берадики, Эрон Ахмонийлари босқини даврида бошланган Оқдарё шаҳарсозлик маданияти тарихи ҳар бир даврда энг муҳим марказлар сифатида ривожланиб борди.\nЎРТА АСРЛАР ДАВРИДА ЎЛКАНИНГ\nМиёнколнинг антик даврида пайдо бўлган ўзига хос шаҳарсозлик маданияти, ўрта асрлар даврига келиб, ўзгача қиёфада кенг ривожланди. Бу даврга оид манбалар VII-VIII асрлар яъни илк ўрта асрлардан ҳозирги Оқдарё ҳудудида кўплаб археологик ёдгорликлар пайдо бўлганлигидан дарак беради. Миёнколнинг ўрта аср шаҳарлари ҳақида араб сайёҳи Ибн Ҳавкал, Истахрийлар маълумотлар қолдирган. Географ Истахрийнинг саёҳатномасида, ҳозирги Оқдарё тумани ҳудудида Мўзонтепа, Тошмозортепа, Чорвоқтепа, Кураштепа, Дўстепа, Бойтепа ва Равоттепа каби йирик аҳоли марказлари ва шаҳар кўринишидаги манзиллар бўлганлиги тўғрисида маълумотлар қолдирган.\nБиз юқорида Оқдарё туманидаги археологик ёдгорликларнинг таҳлилига тўхталганимизда, бу ерда жойлашган археологик ёдгорликлар якка ҳолда ёки ёнида кичикроқ ҳовлиси мавжуд бўлган тарихда сақланган тепаликлардир. Маҳаллий аҳоли уларни "Тепа" деб атайди, уларнинг номлари кўп ҳолларда уларнинг шакли (Каттатепа) ёки кўриниши (Оқтепа) билан боғлиқ равишда пайдо бўлган.\nМаҳаллий аҳоли орасида бу тепалар билан боғлиқ кўпгина ривоятлар яшаб келади. Бу ривоятларнинг аксариятида тепанинг ичида бир неча сандиқда олтинлар борлиги, бу олтинларни улкан илон ёки аждарҳо қўриқлаши айтилади. Яна баъзи бир афсоналарда тепаликнинг ичида гўзал бир қиз яшаши, уни ёвуз дев қўриқлаши ҳам айтилади. Агарда бу ривоятларни бир четга суриб қўйиб, илмий назар билан қарайдиган бўлсак, бу тепалар илк ўрта асрларда якка ҳолда ёки ҳовлиси билан бирга барпо қилинган йирик мулк эгасиники эканлиги аён бўлади. Одатда бу ёдгорликларнинг шакли квадрат, тўртбурчак ёки барпо қилинган жойнинг табиий рельефи билан боғлиқ равишда чўзинчоқ ҳамда думалоқ бўлади. Қишлоқ манзилгоҳларининг деярли барчасининг атрофи баланд мудофаа деворлари билан ўраб олинган. Катта ер эгасининг уйлари эса баланд ва мустаҳкам қилиб қурилган бўлиб, атрофида ҳовлиси ҳам мавжуддир. Маълумки эрамизнинг III -IV асрларида "Қовунчи маданияти" деб ном олган маданиятига эга бўлган қабилалар қириб келадилар.\nБу даврда Сўғд кўмакчилигида "Қовунчиликларга" хос бўлган белгилар пайдо бўлади ва янги қишлоқ - манзилгоҳлар барпо қилинади. Бу манзарани бир Қўшработ туманидаги қишлоқ манзилгоҳларида ҳам учратамиз. Эрамизнинг VI -VIII асрларига келиб Сўғдиёна қудратли Турк хоқонлиги таркибига киради ва шу даврда ҳунармандчилик, деҳқончилик, суғориш тармоқларида савдо-сотиқ меъморчиликда юксак тараққиёт юз берганлигнин гувоҳи бўламиз. Айнан шу даврга келиб Сўғд ҳудудларида қишлоқ манзилгоҳларнинг сони кескин ошганлигининг гувоҳи бўламиз. Шунга мос равишда деҳқончилик ва чорвачилик ҳам ривожланиб боради. Қўшработ туманида сақланган қишлоқ манзилгоҳларининг кўпчилиги эрамизнинг VII асрларида пайдо бўлганлиги ҳам юқоридаги фикрни исботлаб турибди. Шуни афсус билан қайд этиш лозимки, Оқдарё туманидаги қишлоқ манзилгоҳлари жуда кам ўрганилган. Уларнинг айримларига стратегик қирқимлар солинган бўлса-да, тўлиқ очиб ўрганилганлари кам. Оқдарё тумани марказида жойлашган Кумушкенттепа ёдгорлиги анча яхши ўрганилган. Биз қуйида ушбу ёдгорлик ва унда олиб борилган археологик тадқиқотлар ҳақида батафсил тўхталмоқчимиз.


15:32 / 28.04.2017 1869 pdf Ўқиш режими + -\nБилинг! Чиндан ҳам қиёмат куни одамларнинг энг бахтиёри ва аҳволи жуда ҳам чиройли бўлганлари Аллоҳ таолога бўлган муҳаббатда бениҳоя кучли бўлганларидир. Дарҳақиқат, охиратнинг маъноси Аллоҳ таоло ҳузурига ташриф этмакдир ва У билан мулоқотда бўлиш саодатини топишдир. Чексиз шавқдан кейин ўз Маҳбуби ҳузурига келган ошиқнинг неъмати бунча ҳам буюк-а! У ошиқ Маҳбубини ҳеч бир нохушсизлик ва хираликсиз кўриш имконини топади. Аммо бу неъмат муҳаббат миқдорида бўлади. Ҳар қачон муҳаббат зиёда бўлса, лаззат ҳам шу даражада ортиб боради.\nМўмин киши асл муҳаббатдан узоқда эмас, зеро у асл маърифатдан йироқда эмас. Аммо муҳаббат қуввати ва даражасидан кўплаб одамлар узоқда бўладилар. Бу икки нарсада ҳосил бўлади:\n1. Дунё икир-чикирларини кесиш, қалбдан Аллоҳ таолога муҳаббатдан бошқасини чиқариш. Киши муҳаббатини заиф этадиган сабаблардан бири – бу дунёни севиш қуввати. Қалб дунё билан қанчалик улфат бўлиши миқдорида Аллоҳ билан бўлган дўстлашишни шу даражада ноқис этади. Дунё ва охират бамисоли кундошлардир. Қалбдан дунёни кесиб ташлашнинг йўли – зуҳдлик йўлининг слуки – адаби ва сабр этмакдир. Зуҳдлик ва сабрга хавф ва ражо тизгини билан бўйсуниш(дир). Биз баён этган тавба, сабр, шукр, зуҳд, хавф ва бошқа каби мақомларга амал этиш билан қалб мусаффолиги ҳосил бўлади.\n2. Аллоҳ таолони билишдаги муҳаббат қуввати. Агар маърифат ҳосил бўлса, ортидан муҳаббат эргашади. Бу маърифатга қалбдан дунё (орзу-ҳавасларини) кесиб ташалагандан кейин соф фикр, доимий зикр, астойдил енг шимариб талабда бўлиш билан етишилади. Бунга Аллоҳ таолонинг феъллари далилдир. Унинг энг кичкина феъли – (қилган иши) ер ва унинг устидаги нарсалар ҳамда бунга қўшимча этиб яратган малоика ва осмондаги жисмлардир.\nҚуёш ўзининг кичик бўлиб кўриниб туришида тахминан ердан бир юз олтмиш баробар каттадир. Ернинг унга нисбатан кичиклигига назар ташланг. Сўнгра қуёшнинг ўзи жойлашган фалаки (орбитаси)га нисбатан ўта кичиклигига қаранг. Бу тўртинчи осмонда. (Бу фикрлар шу давр олимларининг ижтиҳодларига мувофиқ бўлган.) Тўртинчи осмон эса ўзидан юқоридаги осмонларга нисбатан кичикдир. Курсийдаги еттинчи осмон очиқ ерда ташланган халқа кабидир. Курсий Аршда шу кабидир. Ибн Касир ўзининг «Ал-Бидоя» ва «Ал-Ниҳоя» исмли китоби муқаддимасида Абу Зарр розийаллоҳу анҳудан ривоят этган. Имом Табароний ҳам бу фикрни қувватлаган.\nЕр жузидан бўлган тупроқдан яратилган одамий махлуққа ва бошқа турли жонзотларга ҳам бир назар солинг! Кейин ерга нисбатан уни нақадар кичиклигига разм солинг. Ўзингиз биладиган энг кичик ҳашарот – чивинга бир боқинг! Унга етук ақл билан назар ташланг! Аллоҳ таоло уни энг катта ҳайвон бўлган фил шаклида яратганига ва унга қандай қилиб икки қанотни зиёда этганига ибрат назари билан қаранг. Унга қандай этиб эшитиш ва кўриш тешикларини очганига ва унинг ичида ғазо ҳазм аъзолари ва жиҳозларини яратганига ҳамда унда қандай қилиб тортиш, итариш, ҳазм этиш қувватлари тадбир этганига боқинг! Аллоҳ таоло қандай этиб унда агар хоҳласа, учиш қувватини ва ундаги қон сўриш учун яратган муҳаддад хартумига ибрат кўзи билан боқинг!\nГуллардан бол олаётган асаларига қаранг! Бол тўплашда ифлосликлардан сақланиб, бошлиғига итоат этаётганига қаранг! Ногоҳ ифлос нарсадан тотиниб қўйган бўлса, ҳатто у ўлимга маҳкум бўлади. Уясини ихтиёр этишда олтибурчак шаклини олганига назар ташланг! У уйини тўртбурчак ҳам, думалоқ ҳам, бешбурчак ҳам этмай, балки олти қиррали шаклда қурганига боқинг! Чиндан ҳам шаклларнинг энг кенгроғи ва ўз ичига олувчироғи – бу доиравий ва унга яқин бўлган шаклдир. Чиндан ҳам тўртбурчак шаклдан унинг четлари чиқиб, зое бўлади. Бундан ташқари болари уясини юмалоқ-доиравий шаклда бино этса, уялар четга чиқиб, очиқ бекорчи жойлар қолади. Чиндан ҳам думалоқ шакллар агар бир жойда жамланса, бир сафда тўғри жам этиб бўлмайди. Ўз ичига олишда думалоқ ёки тухумсимон шаклга яқин бўлган бурчакли шаклли бирон бир шакл йўқ. Сўнгра бундан ташкил топган шакллар бир жумла бўлиб сафланади, шу ҳолат бўладики, улар олтиликда жам бўлса, бирон бир очиқ жой қолмайди. Аллоҳ таоло асаларига унинг кичиклиги ва заифлигига қарамай, қандай илҳом берганига боқинг! Энг ожиз ҳашаротлардан бири бўлган чивин ҳақидаги бу бир қисқа маълумотлардан ибрат олинг. Бу ва бунга ўхшаш ҳолатларга назар солсангиз, Аллоҳни билишингиз зиёда бўлади ва муҳаббатингиз ортади.\nОДАМЛАРНИНГ МУҲАББАТДА ТАФОВУТЛИ (ФАРҚЛИ) БЎЛИШЛАРИДАГИ САБАБЛАР БАЁНИ\nБилинг! Дарҳақиқат, инсонлар асл муҳаббатда муштаракдирлар. Лекин улар Аллоҳнинг маърифатида тафовутли бўлишлари сабабидан муҳаббатда ҳам фарқли бўладилар. Кўплаб инсонларда қулоқларига тушиб қолган Аллоҳнинг сифатлари ва исмларидан ташқари Аллоҳни таниш ва Уни билиш ҳақида ҳеч қандай билим ёки маълумот йўқ.\nФаросатли олим Аллоҳ таоло санъати тафсилотларига яхши боқади, ҳатто ақлини лол қолдирадиган нарсаларни кўриб, қалбида Аллоҳнинг азаматлиги – (буюклиги) зиёда бўлади, Унга муҳаббати ортади. Аллоҳ таоло санъати ажойиботларини билиш бўлган бу маърифат уни қирғоқлари йўқ денгиз сари бошлайди (тортади).\nАммо Аллоҳ таолони топишда халойиқ фаҳми ноқислигига сабаб шундай: билингки, ҳар бир нарса ясовчисига, ясаган нарсаси унинг борлигига, илмига, ҳаётийлигига, қудратига очиқ-равшан далолат қилади. Агар бу сифатлар беш ҳис этадиган аъзолар билан сезилмаса ҳам, Аллоҳ таолонинг вужудлиги, Унинг қудрати, илми ва бошқа сифатлари биз кўраётган тош-у дарахт, ўт-ўлану наботот, ҳайвонлар, осмон-у ерлар, юлдузлар, тоғлару саҳролар ва денгизлар – барчаси зарурият билан Унинг Холиқлигига гувоҳ беради. Балки ўзимизнинг жисмимиз ва нафас олишимиз, ҳолатларимизнинг ўзгариши, қалбларимизнинг бир хил бўлмаслиги, ҳаракат ва осойишталигимизнинг барча кўринишлари бунга энг улуғ шоҳиддир.\nОламдаги барча нарсалар сўзловчи гувоҳлардир. Улар барча нарсаларнинг Холиқи, Тадбир этувчиси, Тасарруф қилувчиси, Ҳаракатга солувчиси борлигига далил-шоҳиддир. Улар Аллоҳнинг илмига, қудратига, барҳаётлигига, лутфи, ҳимматига, буюклиги ва жалолатига (улуғлигига) далолат қилади. Зеро, коинотдаги ҳар бир зарра ҳол тили билан нидо қилади. Чунки зарра ўз-ўзидан вужудга келмаган. Чиндан ҳам зарра уни пайдо қилувчига муҳтождир. Лекин бизнинг ақлларимиз илоҳий ҳузурлиликни англашга кундузига нисбатан бўлган кўршапалак кабидир, чунки у кўриш қуввати заифлигидан кечалари кўра олади ва кундузи кўра олмайди. Унинг кундузи кўра олмаслиги кундузининг бўлмаслигида эмас, балки унинг кўрмаслиги кундузининг зоҳирлиги ва нурининг кучлилигидан ҳамда кўршапалак кўзининг заифлигидандир. Шу каби ақлларимиз илоҳий ҳузурлиликни ирода этишдан ожиздир. Аллоҳни поклаб ёд этамиз! У Ўзининг порлаган нури билан махжуб бўлган Зотдир. Бу нур билан назарлардан махфийдир. Бас, Аллоҳ субҳанаҳу ва таолони билишда инсон фаҳмининг ноқислигига мана шу нарса сабабдир. Бунга яна Аллоҳ таолога гувоҳ бўлувчи нарсаларни инсон ақли кирмасидан олдин ёшлик чоғида ҳам билганлигини қўшимча қилиш мумкин. Сўнгра унда аста-секин ақл тафаккури вужудга келади. У ғам-ташвишларга ғарқ бўлади, улар билан овора бўлади. Инсон ўзидаги идрок сезгиси билан уларни идрок этади ва уларга ўрганиб қолади. Узоқ вақт улар билан бирга бўлганидан уларнинг воқеълигига аҳамият бермайди.\nШу каби агар у тўсатдан бир нотаниш ҳайвон ёки набототни ё бўлмаса, Аллоҳ таолонинг одатдан ташқари мўъжизакор ишларидан бир мўъжизасини кўриб қолса, тили таажжуб билан ҳаракатга келади ва бундай деб айтади: «Субҳаналлоҳ! Субҳаналлоҳ! (Аллоҳни барча нолойиқ нарсалардан поклайман!)» У кун бўйи ўзининг ҳолидан хабардор, ҳамма аъзолари қандай амал қилаётганидан огоҳ, атрофидаги барча уй ҳайвонларини кўриб туради. Буларнинг барчаси қатъий гувоҳлардир. Аммо инсон улар билан доимо бирга бўлганидан уларнинг шоҳидлигини анчайин ҳис этмайди.\nАгар фаразан бир кўр киши балоғат ёшига етиб, ақлли бўлса, сўнгра тўсатдан кўзини қоплаб турган парда кўтарилиб, кўзи очилса ва кўрадиган бўлса, у осмонларга, ер-у дарахтларга, ҳайвонлар-у набототларга бирданига қараса ва бу ажойиботларни кўришдан бўлган ажабланишнинг буюклигидан, улар Холиқига шоҳид бўлаётганидан ҳатто ақлдан озиши мумкин. Бу ва бунга ўхшаш мисоллар шаҳватларга бутунлай берилиб кетиш билан бўладиган сабаблардандир. Шу нарса халқларни Аллоҳни билиш нури билан йўлни ёритишдан тўсади ва маърифатнинг кенг денгизларида саёҳат этишдан уларни қайтаради.\n15:31 / 28.04.2017 1589\n15:32 / 28.04.2017 1764\n1529 15:35 / 28.04.2017\n1587 15:15 / 28.04.2017\n2222 15:30 / 28.04.2017\n1386 15:15 / 28.04.2017


Душанба 25-Март 2019\nХалқ виждони  Бош саҳифа\nБизнинг одатлар (ёки офатлар)\nЯрим асрлик умид\nМазкур мақола бундан қарийб эллик йил муқаддам — 1970 йилда ёзилган. Лекин унда кўтарилган мавзулар ҳануз долзарблигини йўқотмаган.\nАйни дамда яна қизғин муҳокама ва тортишувларга сабаб бўлмоқда. Муаллиф мақолада ақли бор инсонлар учун тушунарли ва таъсирчан далил ва мисоллар келтирган. Кузатиш ва таҳлилларини баён қилган. Шунингдек, мақола сўнггида бундай кераксиз одатлар бир кун келиб йўқ бўлишидан умидворлигини ҳам билдирган.\nШоир орзу қилган кунлар, мана, қарийб эллик йилдирки, ҳали-ҳануз армон бўлиб қоляпти. Мақолани ўқиб, биз ҳам муаллифнинг умидига шерик бўламиз.\nОдатлар халқ табиатининг кўзгусидир. Ҳеч бир халқнинг ҳеч бир одати айрим одамларнинг истак-хоҳиши билан, шунчаки бир ўткинчи ҳаваси билан дунёга келган эмас. Одатлар аслида эзгу ниятларнинг ифодаси сифатида, инсонларнинг бир-бирига меҳр оқибати намойиши сифатида туғилади, улар аслида халқ донишмандлигининг бир кўринишидир. Шунинг учун ҳам одатлар узоқ яшайдилар. Ҳатто замон-замонлар ўтиб бу одатлар янгича ҳаёт қоидаларига мос келмай қолганда ҳам бир неча ўн йиллар давомида яшаб келаверади. Масалан, доғистонликларда шундай одат бор. Бир уйда қиз бўйга етганда йигитлар қизлик уйнинг ҳовлисига папоқларини отадилар. Қиз папоқни қайтариб отса, йигитга кўнгли йўқлигини, агар олиб қолса, кўнгли борлигини, уйга таклиф қилганини билдиради. Бу одат қадим замонларда қиз билан йигит кўчада ўзларича кўришиш имконияти бўлмаган пайтларда дунёга келган, қиз қадрини улуғлаш, унинг қалби билан ҳисоблашиш ниятида туғилган. Лекин ҳозир ҳам, йигит билан қиз танишиб, киноларга бориб, танцалар тушиб, бир-бирини обдан синаб турмуш қурадиган бўлганларида ҳам тўйга яқин йигит қизнинг ҳовлисига папоғини отмаса бўлмайди. Қизнинг ота-онаси, қавму қариндошлари бусиз тўйга рози бўлишмайди. Папоқ отиш қизнинг шаъни учун керак деб ҳисоблашади. Бамисоли биздаги тўй куни қизнинг эшиги олдида сурнай чалиниши одат бўлгандай.\nБизнинг баъзи ўзбекча одатларимиз ҳам ўша қиз ўғирлаш, папоқ отишга ўхшаб эскириб қолган. Лекин қиз шаъни, йигит обрўси, ота-она орзуси деб ҳанузгача давом эттирамиз. Масалан, илгари замонларда қиз бола дунёга келгандан бошлаб, отани «ҳолва» деб табриклашган кундан бошлаб, «қизни бешикка, молини тешикка», дегандек бўлажак келин учун керакли нарсалар — бир неча бош-оёқ кийим, чойшаб, палос сингари нарсалар ғамлаш одат бўлган. Бу яхши ният билан қилинган. Лекин бизнинг замонда кийим-кечак у ёқда турсин, мебелларга бўлган урф ҳам йил сайин ўзгариб турган бир вақтда, қирқ, элликлаб кўйлак қилишлар, шундай тўқлик замонида етти маҳаллани хабарлаб ош беришлар ёки аёлларнинг тўйга ош хоми кўтариб боришлари ҳозирги турмуш тарзимизга ўтиришмайдиган одатлар. Лекин улар давом этмоқда. Биз бу одатларга ўрганиб қолганмизми, ҳар қалай ўзимизга унча билинмайди. Лекин четдан, бошқа халқлар назари билан қаралса, ҳалиги папоқ отиш ёки қиз ўғирлаш каби ғайритабиий, кулгили бўлиб туюлади.\nАлбатта, тўйларнинг чиройли тантана бўлгани яхши. «Тўй умрда бир бўлажак сийрак тантана» деган Ғафур Ғулом. Қудаларнинг бир-бирига иззат икроми, икки оиланинг яқинлашуви учун қилинадиган тадбирлар яхши. Булар янги қурилган оиланинг мустаҳкам бўлишини кўп жиҳатдан таъминлайди. Лекин бу яхши одатлар манманликка, бойлик намойишига айланса, албатта, атрофдагиларнинг ғашини келтиради. Тонготар радиокарнайли базмларимизга наҳорги ош ашулалари уланиб кетса, бир хонадоннинг тўйи бир километр радиусдаги халойиққа уйқу бермаса, айниқса, битта тўй бир оилани умрбод қарзга ботирса, энг ёмони, одат ҳукми турли йўллар билан қўшимча даромад топишга мажбур қилса, бўйнимизга таъналар юкини ортса, соғлиқни путурдан кетказса, бу одатнинг офатга айланганидир.\nЯна бир гап. Тўй қилган ота-она, ўз фарзанди учун осмондаги ойни олиб совға қилишга тайёр. Юлдузларни териб марварид қилиб осишни истайди. Зеро, ота-онанинг моли тугул жони фарзандга фидо. Лекин нима учун биз ҳадяларимизни кўз-кўз қилишимиз керак? Барча қариндош-уруғ, қўни-қўшни аёлларни чақириб — мол ёйиб, — мана, мен фарзандимга бундай қилдим, келинимга ё куёвимга шундай совғалар юборяпман, деб мақтанишимиз керак?\nАзиз ва муҳтарама оналар! Сизнинг эзгу ниятларингизни бутун дунё оналари тушунади. Қайси она ўз фарзандининг қадри бошқаларникидан кам бўлишини истайди? Қайси она ўз фарзанди бахтини кўз-кўз қилишни истамайди. Аммо ўзингиз яхши биласизки, бизнинг замонда бахт, қадру қиммат мол-дунё билан ўлчанмайди. Шундай экан, нега энди сиз фарзандингиз, бўлажак келин ё куёвингизга атаб умр бўйи йиққан нарсаларингизни мол тахлар қилиб, сеп ёйди қилиб ҳаммага кўз-кўз қилишингиз керак? Ахир, сиз йиққан нарсаларга тенг мол-мулки бор одамлар ҳам, йўқ одамлар ҳам бўлади-ку. Беш қўл баробар эмас. Не-не бошида эри йўқ, қўл учида кун кўраётган, маошини у ойдан бу ойга зўрға етказадиган аёллар бор. Улар сиз кўз-кўз қилган молларни кўриб сизнинг бахтингиз учун-ку севинар, лекин ўз фарзандлари учун юраклари зил кетмайдими?\nБиз оталар худди сиз каби ўз боламиз учун дунёни бериб юборишга тайёрмиз. Сизнинг орзу ҳавасингиз бизнинг ҳам орзу-ҳавасимиз:\nНима бор мен учун фарзанддан азиз,\nАрзир ҳар сўзига жон фидо этсам.\nДунёда нимаки бўлса энг лазиз\nФақат унинг учун муҳайё этсам.\nКипригига зарра қўнмаса қайғу,\nБахти комил бўлса, толеи бекам.\nКўрса мен кўрмаган шодликларни у,\nЕтса мен етмаган ниятларга ҳам.\nЛекин у бир умр бўлмай ошино,\nТириклик деганнинг қайғу дардига,\nБила олармикин надир бу дунё,\nЕта олармикин ҳаёт қадрига?\nБиз мана шуни ҳам ўйлашимиз керак. Бир неча йилга етгулик ҳамма нарсани бадастир қилиб қўйсак, ёш келин-куёвга интилиш йўлини беркитмаймизми? Меҳнат қилиб топилган нарсанинг қадрига етиш туйғусини ўлдирмаймизми? Ота-оналари шунча совға тайёрлаган, ўзи ҳам бир дунё сеп билан келган келинни куёв йигит энди нима олиб бериб хурсанд қилиши мумкин! Ахир, ҳаётнинг қизиғи интилишда-ку!\nМен шундай тўйни биламан. Икки бадавлат оила бир-бирига қуда бўлди. Йигитнинг ота-онаси ёш оилага янги кўп хонали квартиранинг калитини совға қилдилар, мингга яқин одам чақириб, бир неча мингни тўй дастурхонига тўкдилар. Келиннинг ота-онаси ўша кўпхонали квартирани айтиб тугатиб бўлмайдиган мебеллар, гиламлар, кўрпа-тўшак, чиннию биллур асбоблар билан тўлдирдилар. Келиннинг сепини, куёвга қилинган совғаларни кўрган аёллар бир йилгача эс-ҳушларини йўқотиб бошларини сарак-сарак қилиб юрдилар. Лекин келин-куёвнинг тотув ҳаёти бир йилга бормади. Можарога нима баҳона бўлди, билмайман, лекин сабаб, ўйлайманки, тўқликка шўхлик, икки бадавлат ва манман оиланинг болалари бир-бирига бўйин эгмаганида ва асосийси ёшларга ҳаётнинг қизиғи қолмаганида.\nТўй билан боғлиқ одатларимиз ичида чорлар ва қуда чақириқ деб аталган, ҳар бири ўзига хос тўйчиқ бўлган маросимларимиз бор. Бу — эркак, аёл қудаларнинг, ҳар икки томон яқинларининг бир-бири билан танишуви учун қилинган, ўз вақтида яхши ниятга қурилган одат. Лекин ҳозирги замонда шуларнинг ортиқчалиги сезилмоқда. Аввало, ҳозирги қудаларнинг кўпчилиги тўйгача ҳам бир-бирларини таниб-билиб, ҳатто борди-келди қилиб юрган одамлар. Аввал таниш бўлмаганлари ҳам тўй муносабати билан яқинлашиб оладилар. Қўшимча танишувга эҳтиёж йўқ. Иккинчидан, одамларнинг вақти зиқ, тўйлар кўп бўлган ҳозирги пайтда тўй устига тўйчиқлар қилиш жоизмикин? Агар шундай учрашишга эҳтиёж бўлса, тўйдан кейин қудалар ўзлари эр-хотин бўлиб бир-бирлариникига борсалар бўлаверади. Тўғрисини айтганда, ҳозирда на келин томон, на куёв томон қуда чақириқ қиламан, ёки қуда чақириққа бориб тўн кийиб келаман деган орзу-ҳавасни қилмайди. Бу ҳар икки томон учун ҳам, ҳар икки томоннинг яқинлари учун ҳам ортиқча чиқим, ортиқча уриниш, ортиқча вақт сарфлаш, фақат одат бўлгани учунгина қилинадиган тадбир.\nМен шу сўзларни айтиб турибману бир нарсани ўйлайман. Менинг ҳам бўйи бўйим билан бараварлашиб қолган фарзандларим бор. Кўнглимда уларнинг орзу-ҳаваси ҳам йўқ эмас. Тақдир бизни шундай яхши кунларга етказса, ихчам, чиройли тўй қиламиз, ортиқча дабдабали маросимлардан воз кечамиз деган ниятимиз бор. Ният қиламизки, у пайтгача тўй қоидаларимиз ўзи тартибга тушиб қолар, баъзи ортиқчаликларни инкор қилиш, бизларга, ёки келажак авлодларга қолмас. Бунинг учун халқимизда кўпни кўрган зукко одамлар бор. Бунинг учун доно, фаросатли, ҳар томонни ҳисоб-китоб қиладиган, эркакларни йўлга соладиган аёлларимиз бор. Вақт келарки, тўйларимиз ортиқча борди-келдисиз, фақат шодлик ва бахт тантанаси бўлиб қолар. Шунда бугунги қилаётган сарфу харажатларимиз, ноўрин одатларимизни кулиб-кулиб эслармиз.\nҚоғозда «бўлди-бўлди», амалда…\n11:15, 31.01.2019 ✔113\nБу мавзу маҳалла мутасаддисини қизиқтирадими ёки фақат юқори ташкилотларнинг ташвишими?\nТўйдан қолмас, жанозага бормас оқсоқоллар\n17:36, 24.01.2019 ✔140\nВақти-соати келиб, яқин кишимиз ёки маҳалладошимиз бандаликни бажо келтирса, ич-ичимиздан қайғурамиз. Марҳумнинг оила аъзоларига ҳамдардлик билдириб, уни сўнгги манзилига иззат-икром билан кузатиб борамиз. Сўнг, давраларда эл-юрт равнақи учун қилган эзгу амалларини ҳурмат ила ёд этиб, ёшларимизга хотиралар сўзлаймиз. Хайрли ишларини давом эттиришга даъват этамиз.\nДунёдаги учинчи энг бузрук маскан шу ерда\n17:16, 27.12.2018 ✔192\nСамарқанд шаҳридаги Шарқ маҳалласи ўтмиш ва келажакни акс эттираётган кўзгуга ўхшайди.\n 10:13, 29.12.2016\n✔ 113  11:15, 31.01.2019\n✔ 140  17:36, 24.01.2019\n✔ 192  17:16, 27.12.2018\nЮртободни обод қилаётганлар\nМаҳалланинг равнақ топиши раиснинг билими ва тажрибасига боғлиқ.\n✔ 191  17:32, 13.12.2018\nАслида кимлар кўмакка муҳтож?\nЯхшиликнинг катта-кичиги бўлмайди, энг муҳими, у инсонлар қалбида қувонч уйғотсин.\n✔ 334  16:58, 18.10.2018


Тадбиркорлар паспортлари тузилмоқда - Халқ сўзи\n12:36 26 Октябр 2018 Иқтисодиёт\nШундан келиб чиқиб,айни пайтда Давлат солиқ қўмитаси томонидан тажриба тариқасида тадбиркорлар паспортларини тузиш тадбирлари ўтказилмоқда. Бунда солиқ органлари ходимлари корхоналарнинг белгиланган манзилда жойлашгани, компания фаолияти тури ўрганилмоқда. Ходимлар сони кўрсатилган ҳисобот билан таққосланиб, ҳужжатсиз меҳнат қилаётган тадбиркорлар аниқланмоқда.\nБу ҳақда Ўзбекистон Мустақил босма ОАВ ва ахборот агентликларини қўллаб-қувватлаш ва ривожлантириш жамоат фонди,Давлат солиқ ҳамда божхона қўмиталари, Инновацион ривожланиш вазирлиги билан ҳамкорликда ташкил этилган семинарда айтиб ўтилди.\nСеминарда, шунингдек, Давлат божхона қўмитаси томонидан бу борада амалга оширилаётган ишлар хусусида ҳам маълумотлар берилди.


Ўзбек стартапи «SEEDSTARS WORLD 2020/21» танловининг...\n30.11.2020 17:38 0 1053\n«IMAN» стартапи ривожланаётган мамлакатлар ўртасида ўтказилаётган энг йирик халқаро стартап танловининг миллий саралаш босқичининг ғолиби деб топилди. Мазкур лойиҳа халқаро мусобақанинг минтақавий босқичида иштирок этади.\n«IMAN» харидор ва инвесторларни бирлаштирувчи ягона савдо майдончадир.\nМинтақавий босқич натижаларига кўра, ўнта стартап танлаб олиниб, ҳар бирига 50 минг доллар миқдорида сумма ажаратилиб берилади ҳамда танловнинг Гранд финалида иштирок этишга ва бош соврини — 500 минг долларни қўлга киритишга имконият берилади.\nТанловнинг минтақавий босқичининг ойлик инвестицион дастурини, стартапларга сармояларни тайёрлашга ёрдам берадиган қайта ишланган ва мослаштирилган дастурни ўз ичига қамраб олади.\nТанловнинг минтақавий босқичи 2021 йил январ ойининг охирида онлайн тарзда кўрсатилади. Томошабинлар танлов ғолибининг ҳар бир чиқишларини кўришлари ва стартап жамоаларининг тарихлари ҳақида кўпроқ билиб олишлари мумкин. Чиқишларнинг якунларида минтақавий ғолиблар ва 2021 йил март ойида ўтказилаётган Гранд-финал иштирокчилари аниқланади.\nСтартап SEEDSTARS WORLD 2020/21


ЎзА - Спорт федерациялари фаолияти қайта кўриб чиқилади\n31.03.2019 13:14:13 Чоп этиш версияси\nСпорт федерациялари фаолияти қайта кўриб чиқилади\nНурафшон шаҳрида Тошкент вилоятида жисмоний тарбия ва спортни ривожлантириш масалалари, соҳадаги камчиликларни бартараф этиш чораларига бағишланган мулоқот ташкил этилди.\nВилоят ҳокими Ғуломжон Ибрагимов иштирок этган учрашувда спорт соҳаси жамоатчилиги, ҳудудда фаолият кўрсатаётган барча спорт федерацияларининг раҳбарлари иштирок этди.\nБу ҳақда ЎзАга Тошкент вилояти ҳокимлиги ахборот хизматидан маълум қилинди. Хабарда қайд этилишича, учрашувда ҳоким вилоятда фаолият кўрсатаётган спорт функционерлари ва мураббийларнинг муаммоларини тинглади. Ҳар бир федерациянинг моддий-техник имконияти, эришган натижалари, келгуси режалари муҳокама қилинди.\nБугун Тошкент вилояти спорт жамоатчилигини қандай муаммолар қийнаяпти? Учрашувда шу ва соҳага дахлдор бошқа саволлар ўртага ташланди. Очиғини айтганда, вазият кўнгилдагидек эмас. Аксарият федерациялар ночор бир вазиятда, ўз ички имкониятларидан келиб чиқиб базўр жон сақлаб келмоқда. Масалан, вилоят енгил атлетика федерациясининг машғулотлар ўтказадиган алоҳида майдони йўқ. Бадиий гимнастика федерацияси жойи йўқлигидан бошқа бир ташкилот ҳудудида, оғзаки келишувга кўра ижара ҳақи бермаслик шарти билан (чунки бунга маблағи йўқ) фаолият кўрсатиб келяпти. Қачондир бириктирилган ҳомийлар бугун турли важларни рўкач қилиб, ўзини олиб қочяпти.\nОғир атлетика федерацияси Чиноздаги болалар ва ўсмирлар спорт мактаби директори томонидан бошқарилади. Алоҳида жойи йўқ. Умуман, кўплаб федерацияларга раҳбарлик қилиш ҳудудларда фаолият олиб бораётган болалар ва ўсмирлар спорт мактаблари директорларининг чекига тушяпти. Уларнинг қарийб барчаси ойликсиз, азбаройи спортга бўлган муҳаббати, иштиёқи туфайли федерация ишларини имкон қадар ташкил этиб келяпти. Баъзи спорт федерацияларининг раҳбари сайланмаган.\nХабарда соҳадаги ана шу каби муаммолар қайд этилиб, йиллар давомида тўпланиб қолган масалалар, вазиятни ўнглаш, жисмоний тарбия ва спортга раҳбарлик қилиш ишларини тизимли равишда йўлга қўйиш масалалари кенг муҳокама қилингани айтилади.\nВилоят ҳокими ҳар бир спорт федерациясининг йиллик молиявий сарф-харажатлари учун маблағ ажратиш бўйича аниқ чоралар кўришини маълум қилди.\n– Бу йил вилоят бюджети ҳисобидан ёки ҳомийлар жалб этиш йўли билан ёрдам берармиз. – дейди вилоят ҳокими Ғуломжон Ибрагимов. – Аммо барча спорт федерациялари келгуси йилда яна ҳомийга кўз тикиб турадиган бўлса, у ҳолда ишимизда нимадир хатолик борлигини англатади. Спорт жамиятлари учун яратилган молиявий имкониятлар, солиқ имтиёзларидан унумли фойдаланиш керак. Қўшимча маблағ ишлаб топиш йўлларини биргаликда ўйлайлик. Вилоят маъмуриятидан қандай ёрдам керак бўлса, биз тайёрмиз. Федерациялар қошида тадбиркорлик билан шуғулланаман десангиз, лозим бўлса, бир сўм эвазига сизга бино, ер ажратамиз. Бу қуруқ гап эмас, аниқ таклиф.\nШунингдек, спорт федерацияларининг географик жойлашувига ҳам эътибор қаратилиб, улар асосан, шаҳарлар ҳудудларида жойлашгани оммавий спортни ривожлантиришга тўсқинлик қилиши таъкидланди. Яқин йилларда вилоят спорт жамоатчилиги Нурафшон шаҳрига тўлалигича кўчириб келинади. Барча федерациялар вилоятнинг маъмурий марказида фаолият кўрсатади. Аммо унгча бўлган оралиқ вақт ҳам катта давр. Олдинда эса олимпиада ўйинларига муносиб тайёргарлик кўриш, аҳоли ўртасида жисмоний тарбияни кенг оммалаштириш вазифаси турибди.\nЙиғилиш давомида вилоят ҳокими масъулларга барча спорт федерацияларининг паспортини яратиш, республикада мавжуд, бироқ, вилоятда йўқ бўлган бошқа спорт федерациялари ишини ҳам ташкил этиш бўйича топшириқ берди. Қайд этиш жоиз, айни пайтда вилоятда авто-мотоспорт, синхрон сузиш, регби, чим устида хоккей, қишки спорт турлари каби йўналишларда федерациялар фаолият олиб бормаяпти.\nМулоқотда келгусида ҳудудда спортни ривожлантиришнинг бош ғояси қандай бўлиши кераклиги ҳақида тўхталиб ўтилди. Унга кўра, спорт жамоатчилиги йирик мусобақаларни мўлжал қилибгина ишламаслиги керак. Бош мақсад – иложи борича кўпроқ аҳолини спортга жалб этиш бўлиши лозим. Масала шундай қўйилган тақдирдагина ҳудудда чемпионлар, спорт усталарининг чинакам мактаби яратилади.


Kutubxona | Исириқ\nQo'shdi: admin (28.02.2020 / 10:46)\nИсириқ ўзининг кўпдан-кўп хосиятлари билан Шарқ халқларининг севимли шифобахш гиёҳи ҳисобланади. Шу туфайли бўлса керак, исириқ барча офат ва хасталикларнинг олдини олувчи қалқон сифатида ирим ашёси бўлиб келган. Ривоятларга кўра, хонадонда исириқ тутатиб турилса, касаллик кам бўлади, чунки исириқ инс-жинсларни ҳайдаб чиқаради. Ўз даврида исириқда қандайдир куч бор деб билиш шифобахшлик хусусиятларини тушуниб етмаганликнинг натижасидир. Ваҳоланки, илмий тиббиёт исириқ таркибида мавжуд бўлган таъсирчан моддалар кўзга кўринмас микропларга қирон келтиришини исботлаб берди. Ҳозирда илмий тиббиётда исириқдан ажратиб олинган гарминал-колоиди ва ўсимлик илдизидан тайёрланган спиртли дамлама паркинсон хасталигини, тутқаноқ, энцефалит, бош миянинг яллиғланиши асорати – қалтирашни даволашда ҳамда ухлатувчи дори сифатида ишлатилади. Исириқни баъзида хармал, исвант, адрасмон, гармала деб аташлари ҳам бежиз эмас. Унинг асл оти ҳазораспбанддир (форсча «минг отни тутишга қодир»). Бундан минг йилларча муқаддам машҳур юнон табиблари Жоленус (Гален) ва Дискаридус (Диоскорид) томонидан исириқ атрофлича таърифланиб, шифобахш хусусиятлари кўрсатиб ўтилган эди. Буюк табиб Абу Али ибн Сино ҳам бир қатор хасталикларни даволашда исириққа мурожаат қилган.\nИсириқнинг барча қисмлари ва уруғи алкалоидларга бой. Ўсимлик илдизида 3,3 фоизгача, поясида 3,57 фоизгача, баргида 4,96 фоиз ва уруғида 6,60 фоизгача алкалоидлар борлиги қайд қилинган бўлиб, улар йиғиндисидан гармолин, гармин, пеганел, дезоксипеганин каби моддалар ажратиб олинган. Булардан ташқари уруғида кўп миқдорда мой бўлади. Исириқ уруғидан жувоз ва бошқа усуллар билан ёғ олиш мумкин. Ёғнинг хусусияти: миядаги тўсиқларни очиш, пайларни мустаҳкамлаш, пайлардаги елларни тарқатиш.\nИсириқ ёғини озуқа сифатида истеъмол қилиш ҳам мумкин. Абу Али ибн Сино исириқни қуймич асаблари шамоллашида, тизза ва суяклар қақшаб оғришида оғриқ қолдирувчи дори сифатида ишлатганлар. Бунинг учун ўша оғриган ерга исириқнинг ер устки қисмини эзиб, боглашни тавсия этганлар. Исириқдан кучли пешоб ҳайдовчи сифатида фойдаланган. Халқ табобатида исириқнинг ер устки қисмидан тайёрланган қайнатма бод, безгак, тутқаноқ, уйқусизлик, шамоллаш ва бошқа касалликларни даволашда ишлатилади. Булардан ташқари қўтир, қичима ва бошқа тери касалликларига ҳам даво қилади. Уруғидан тайёрланган қайнатма зиғир уруғининг қайнатмаси билан бирга нафас қисиши, нафас олишнинг қийинлашишида, қалампир уруғи қайнатмаси билан заҳм, бод касалликларини даволашда ишлатилади.\nИсириқнинг шифобахш хусусиятлари: ичаклардаги бодларни ҳайдайди, қуюқлашган моддаларни таҳлил қилади, совуқ мижозли кишиларга жинсий қувват бағишлайди, баданни семиртиради, пешоб, тер, сут ва ҳайз юришини равонлаштиради. Савдо, қуюқ балғамни ич кетиши билан даф этади.\n1. Исириқдан қайнатма тайёрлаш учун кастрюлкага 250 грамм сув қуйилади ва майдаланган исириқдан бир чой қошиқ солиб, паст оловда 5 дақиқа қайнатилади-да, 2 соат сочиққа ўраб дамлаб қўйилади. Кейин докада сузиб олиниб, кунига овқатдан олдин 3-4 маҳал бир ош қошиқдан ичилади.\n2. Исириқни тутатиб, тутунига 21 марта бошни тутинг, бир боғ исириқни бир челак сувда қайнатиб, докада сузиб олингач, ваннага қуйилади, устига иссиқ сув қуйиб, то сув совигунича ваннада ётилса, бош оғриғига даво бўлади.\n3. Бир сиқим исириқни 400 мл сувда паст оловда 5 дақиқа қайнатилади. Шу қайнатмага 10 кун давомида пахта ёки матони шимдириб, оғриган жойга суртиб турилса, тизза ва суякларнинг қақшаб оғришига даво бўлади.\n4. Исириқ тутатсангиз, хонангизнинг ҳавоси тозаланади, микроб ва инфекцияларга қирон келади.\n5. Исириқ мойи баданга чапланса, жинсий қувватни оширади, ҳуқна қилинса, бел ва ёнбош оғриғи, буйрак ва бачадаоннинг совуқликлари учун фойдали.\n6. Исириқни туйиб, хонанинг бурчаклари ва полига сепиб қўйилса, ҳар хил ҳашоратлар бу хонадонга йўламайди, борлари қочиб кетади.\nИссиқ мижозли кишиларга исириқни истеъмол қилиш зарарлидир, бош оғриқ келтиради, юракни беҳузур қилади.\nTezlik: 0.012 sekund


Спектакль “Турон маликаси” романи асосида саҳналаштирилган бўлиб, улуғ аждодимиз Соҳибқирон Амир Темур вафотидан сўнг темурий шаҳзодалар ўртасида тож-у тахт учун олиб борилган курашлар натижасида салтанатнинг парчаланиб кетаётганлиги акс эттирилган.\nХалил Султон Мирзо бобоси Соҳибқироннинг васиятига амал қилмасдан ўзбошимчалик билан салтанат пойтахти бўлмиш Самарқандни эгаллайди. Малика Шод Мулк (Амир Сайфиддиннинг собиқ чўхраси) турмуш ўртоғи Халил Султонни қўғирчоқдай ўйнатиб уни мунофиқлик йўлига бошлайди.\nБибихоним нечоғлик тўғри ва адолатли йўлга бошлашга қанчалик уринмасин, ўзларини салтанат эгалари деб ҳисоблаган Халил Султон ҳамда Шод Мулк расман валиахд деб эълон қилиниши керак бўлган оғаси шаҳзода Пирмуҳаммад Мирзони, содиқ бўлган амир-у бекларни ўлдиради, қолганларини эса пойтахтдан бадарға қилади.\nСароймулкхоним Соҳибқирон салтанатининг парчаланиб кетмаслиги учун, Халил Султоннинг тўғри йўлга (ҳақ йўлга) қайтиши, адолатли бўлиши учун панд-насиҳатлар қилади. Ўзининг ва салтанатнинг тизгинини Шод Мулк қўлига топшириб қўйган Халил Султон Бибихонимнинг сўзларига қулоқ осмайди.\nСпектакль якунида, ёш шаҳзода Улуғбек Мирзо булутлар ортидан кўринган қуёшдай Бибихонимда ва халқда умид уйғотиб, Соҳибқирон салтанатида тинчлик ўрнатади ва тахтга ўтиради.


Сувдан тартибсиз фойдаланиш экологик фожеага олиб келади\n15 май 2021, Тошкент вақти: 07:11\nҚирғизистон бош вазири Игорь Чудинов сув захираларидан фойдаланишнинг тартибга солинмагани Марказий Осиёда экологик фожеаларга олиб келиши мумкинлигини билдирди.\nҚирғизистондаги элчихоналар вакиллари билан учрашувда гапирган Игорь Чудинов: “Сув масалаларида ҳамкорликнинг йўлга қўйилмагани туфайли экологик фожеалар содир бўлиши мумкин. Орол фожеаси бунга яққол мисол бўла олади. Биз ўз бойликларимиз бўлган чучук сув ва гидроэнергетика захираларидан фақат ўз элимиз эмас, балки Марказий Осиёда яшаётган барча халқлар фаровонлиги учун фойдаланмоқчимиз”,- деди.\nБош вазир таъкидича, сув захираларидан илмий жиҳатдан асосланган, келишилган ҳолда ва ўзаро манфаатли асосда фойдаланилиши лозим, бу эса МОда ягона энергетика бозорини шакллантиришга имкон яратади.


Риэлторлар ва баҳоловчилар тушунчаси берилди | NORMA.UZ\n12.10.2021 йилдаги ЎРҚ-721-сон Қонун билан «Баҳолаш фаолияти тўғрисида» ва «Риэлторлик фаолияти тўғрисида»ги қонунларга ўзгартиш ва қўшимчалар киритилди.\nУларда мазкур фаолият турларини лицензиялаш тўғрисидаги нормалар чиқариб ташланди. Баҳоловчи ташкилот ва баҳоловчи, риэлторлик ташкилоти ва риэлтор тушунчалари берилди.\nБаҳоловчи ташкилот - баҳолаш фаолиятини амалга оширувчи юридик шахс.\nБаҳоловчи - белгиланган тартибда ваколатли орган томонидан берилган баҳоловчининг малака сертификатига эга бўлган жисмоний шахс. Уни бериш тартиби Вазирлар Маҳкамаси томонидан белгиланади.\nРиэлторлик ташкилоти - риэлторлик фаолиятини қонунда белгиланган тартибда амалга оширадиган тижорат ташкилоти.\nРиэлтор - якка тартибдаги тадбиркор мақомига, малака сертификатига эга бўлган ва риэлторлик фаолиятини қонунда белгиланган тартибда амалга оширадиган шахс.\nЖумладан, баҳоловчи ташкилотларнинг профессионал жамоат бирлашмалари/риэлторлик фаолияти соҳасидаги профессионал жамоат бирлашмалари камида 50 та баҳоловчи/риэлторлик ташкилотининг ва риэлторнинг аъзолигига асосланган, баҳоловчиларнинг/риэлторларнинг профессионал даражасини оширишга ва сақлаб туришга кўмаклашиш, уларнинг профессионал манфаатларини ҳимоя қилиш, шу жумладан судларда ҳимоя қилиш мақсадида фаолият юритувчи ННТдир.\nБаҳоловчи ташкилотларнинг профессионал жамоат бирлашмаларининг/риэлторлик фаолияти соҳасидаги профессионал жамоат бирлашмаларининг раҳбарлари ва ходимлари:\nбаҳоловчи/риэлторлик ташкилотининг таъсисчилари бўлишга;\nбаҳоловчи/риэлторлик ташкилотида ишлашга ёки риэлтор сифатида иш юритишга;\nбаҳоловчи/риэлторлик ташкилоти билан ФҲШлар тузишга;\nраҳбарларга, баҳоловчиларга/риэлторларга ёки баҳоловчи/риэлторлик ташкилотларининг бошқа ходимларига нисбатан аффилланган шахс бўлишга ҳақли эмас.


ОАВ: Британия Европа Иттифоқидан чиқиш учун 40 млрд евро тўлашга тайёр\n08:20 / 06.08.2017\nБуюк Британия Европа Иттифоқидан чиққандан кейин у олдидаги молиявий мажбуриятларини узиш учун 40 млрд евро тўлашга тайёр. Бу ҳақда Буюк Британия ҳукуматидаги манбаларга иқтибос келтирган ҳолда Telegraph нашри хабар бермоқда.\n"Буюк Британия Brexit ҳисоби бўйича Европа Иттифоқига 36 млрд фунт стерлинг (40 млрд евро) тўлашга тайёр. Ҳукуматдаги юқори лавозимли мансабдор шахслар биринчи марта аниқ рақам айтилган бу таклиф музокаралар жараёни кириб қолган берк кўчадан чиқишнинг ягона йўли деган хулосага келдилар", деб ёзди нашр.\nТаъкидланишича, Буюк Британия бу суммани агар ЕИ "молиявий тартибга солишни бўлғуси муносабатлар, жумладан савдо ҳақидаги келишувнинг бир қисми сифатида муҳокама қилишга" рози бўлса тўлайди.\nМай ойида Британиянинг Brexit бўйича вазири Дэвид Дэвис Лондон ЕИ билан музокаралардан агар Брюссель 100 млрд евро тўлаш талабини сақлаб қолса чиқиши мумкинлигини айтганди. Европа Иттифоқи ҳукумати Буюк Британия Brexit’гача ЕИга аъзолиги доирасида ўз зиммасига олган молиявий мажбуриятларни бажариши кераклигини талаб қилмоқда. ОАВ маълумотларига кўра, бу қиймат 60 млрд дан 100 млрд еврогачани ташкил қилиши мумкин. Бу орада Буюк Британияга "ЕИдан чиқиш учун ҳисоб" ҳали расман тақдим қилинмаган.\n"Уларнинг позицияси 60 млрд евролигини, бироқ ҳақиқий ҳисоб 50 млрд лигини биламиз. Бизнинг ҳисоб эса 30 млрд га яқин, бироқ оптимал чегара 40 млрд евродир", деб айтган манбалардан бири.\nИккинчи манба Brexit келишуви бўйича якуний сумма 30-40 млрд евролигини тасдиқлаган. Учинчи манбанинг айтишича, Британия бош вазири Тереза Мэй "33 млрд евродан кўпроқ" ҳақ тўлаш ҳақида ўйламоқда.


“13” – Наби Жалолиддин\nАзали бир жойга борсам, хотинни етаклаб юриш одатим йўқ эдию, орада баъзи бир ишлар бўлиб ўтганлиги учун ҳамма нарсага меҳрли кўз билан қарайдиган бўлиб қолдим. Шунингдек, хотинимга ҳам. Кинотеатрга яхши фильм келган экан, бир худо ёрлақаб, хотиним ва ўн уч яшар ўғлимни етаклаб, ўша ёққа йўл олдик. Чунки бугун дам олиш куни эди-да. Кинотеатр кассасидан билет харид қилиб, ниҳоят залга кирдик. Жойимиз нечанчи қаторда экан, дея билетга қарадим. Не кўз билан кўрайки, “13-13” сони турибди. Ўн учинчи қатор, ўн учинчи жой. Таним музлаб, юрагимга нимадир санчилгандай бўлди…\nУйга қандай қайтганимни билмайман. “Волидол”ни ютиб, бир стакан сув ичгач, ўзимга келдим.\n— Ўн уч…\nОчиғини айтсам, бу ишларга анча бўлган. У пайтлар тузуккина “кирими” бор бир дўкончанинг мудири эдим. Дўкон десам, дарров феодалга йўймангу, каттароқ магазинда ишлардим. Кунларнинг бирида ишдан келиб, эндигина ўтирувдимки, телефон жиринглаб қолди. Олсам, Эшхон акамлар. У киши салом-аликдан сўнг дарров мақсадга кўчдилар:\n— Мадалбек, ўн учинчи июлда дўконингизга ревизия комиссияси боради. Эҳтиёт бўлинг!..\nКомиссия келишига неча кун бор экан, дея календарга қарадим. Во ажаб, “13 июль” ахир эртага экан-ку! Оббо, Эшхон ака-ей, роса қовун туширдик-ку. Нега эртароқ хабар қилмади экан-а? Ахир у киши билан орамиздан қил тугул товуш тўлқини ҳам ўтмасди-ку. Бир-биримизни ярим сўз билан, ҳатто ярим қараш билан англардик-ку. Бу ёғи неча пулдан тушди? Энди нима қилсам экан-а?..\nЎша куни телефон қилмаган магазинимиз ходимию телефон қилиб, “мадад кучлари” сўрамаган киройи танишларим қолмади…\nЭрталаб нонушта ҳам қилмай ишга бордим. Барча ходимларим ўзимизнинг одамлар эди. Улар билан келишиб, бир иш қилгунимизча обед ҳам бўлибди. Соат роппа-роса 13:00да магазин олдига иккита “Жигули” келиб тўхтади. Ундан папка қўлтиқлаган савлатлигина тўрт киши тушиб, магазинга киришди. Улар билан сўрашарканман, дунёда борки ишлатмаган яхши сўзларим қолмади. Шунчасидан қутулганман, буларни ҳам эплайман. Йўқ, булар анчагина жиддий кишиларга ўхшашади. Эй-й, ҳар қандайининг жиддийлиги илашгунча-да. Ким бўпти булар? Мени Мадалбек дейдилар-а! Ахир машойихлар айтишган-ку: “Бузоқнинг югургани сомонхонагача”, деб…\nШу десангиз, текшир-текшир бошланиб кетди. Мен ҳам неки “ҳунарим” бўлса, ишга солдим. Аммо булари аввалгиларига сира ҳам ўхшамас экан. Ўн уч кун деганда текширувни тугатиб, ўн уч мингни бўйнимга илди. Ўн уч хил ведмостларимни фош қилди. Буниси ҳам майли-я, изимга “Халқ контроли” ҳам тушган экан. Бозорларда санқиган ўн уч чайқовчимни қўлга олишибди. Аввалги ўн уч ревизиядан хийла ва пора билан қутулганим аён бўлди. Э, қўйингки, ишнинг думи чиқди. На сарфлаган “ўн уч-ўн учларим” фойда берди, на суянган ўн уч акахоним босди-босди қила олди. Ҳамма-ҳаммаси фош қилиниб, иш судга оширилди. Охирги маротаба магазиндан чиқишимда нимадир бўлиб, магазин номерига кўзим тушиб қолди. Ё раб, ҳеч эътибор бермаган эканман, магазиним номери ҳам “13” экан. Шу-шу судгача ўн уч кун иситмалаб ётдим. Ишқилиб бу ёғини ҳам ўн уч йилга кеcишмасайди, деб қўрқаман. Суд ҳам бўлиб ўтди. Йўқ, ҳайтовур, ўн уч йил эмас, уч йил беришди…\nАна шунақа, қамоқдан келдим ҳамки, “13” сонини кўрсам ёхуд эшитсам, асабим қақшаб, жинни бўламан…\nЎғлимнинг шовқини хаёлларимни тўзғитиб юборди.\n— Нима? — дедим истамайгина.\n— Мактабимизда ўн учинчи март куни…\n1982 йил, июнь, Ҳирот.


Аёлининг устига унинг опасига уйланиш жоизми?\nBy Шайх Саидаҳмад Нуриддин on 12/16/2017 10 НИКОҲГА ОИД ҲУКМЛАР 21 НИКОҲ ФАТВОЛАР\nМен уйланганман. Аёлимнинг бева опаси бор, биз у билан севишиб қолганмиз. «Кел, бирга никоҳдан ўтайлик», десам, кўнмаяпти, «опа-сингилмиз, бўлмайди», деяпди. Аслида иккимиз холи қолсак эр-хотиндан фарқимиз йўқ. Мен: «Нега бўлмайди, мен сен билан қондош эмасман-ку? Бунинг иложи бор. Икковингни бирдик кўраман», десам, «Сиз олдин тақводор, диний тушунчаси бор инсондан маслаҳат сўранг», деди. Сиз нима маслаҳат берасиз?\nАввало сизнинг қайнопангиз бўладими ёки бошқа аёлми, ким бўлишидан қатъий назар, бир аёл билан никоҳсиз муносабатда бўлишингиз, ҳатто холи қолганингизда эр-хотин ўртасида бўлган ишларни қилишингиз катта гуноҳ ва оғир жиноятдир. Сиз дастлаб шу ишингиз тўғрими-йўқлигини сўрашингиз мақсадга мувофиқ эди, аслида. Зеро, шариатда сиз иккингиз қўл урган бу жиноят зино деб аталиб, аслида унинг жазоси сифатида зинокор аёл ва зинокор эркак тошбўрон қилиб ўлдирилиши лозим. Мазкур жазо ҳам бу жиноятнинг нақадар оғир эканига далолат қилади. Маслаҳатимиз, сизлар дарҳол бу ишга чек қўйиб, қилмишингизга пушаймон бўлиб, қайтиб бу ишга қўл урмасликка азму қарор қилиб, тавба қилишингиз ва Аллоҳдан истиғфор сўрашингиз вожибдир.\nҚайнопангизга уйланиш масаласига келсак, наҳот шу даражада динимиздан узоқлашиб кетган бўлсак, наҳот мусулмон киши опа-сингиллардан бири никоҳида бўлиб турган пайтда унинг опаси ёки синглисига уйланиш ҳаромлигини билмаса?! Ахир бу бутун ислом уламолари ижмо-иттифоқ қилган масалаку?!\nҲофиз Ибн Ҳажар роҳимаҳуллоҳ айтади: «Бир вақтнинг ўзида икки опа-сингилга уйланиш уламолар ижмоси билан ҳаромдир. Бу борада опа-сингил туғишган бўладими, ота бир бўладими ёки она бир бўладими, шунингдек, насабдошми ёки эмикдошми, фарқи йўқ».\nХулоса қилиб айтсак, сизлар бир-бирингиздан узоқлашишингиз ва қилган ишингизга тавба қилишингиз лозим. Зеро, сизлар қилиб юрган иш Раббингизга осийлик, умр йўлдошингизга эса хиёнатдир. Шунингдек, бир вақтда опа-сингилга уйланиш ҳаром бўлгани учун мазкур ношаръий алоқани шаръийлаштириш имконсиздир. Валлоҳу аълам.\nЭслатма: Уйланиш ҳаром қилинган аёллар билан батафсил танишиш учун қуйидаги боғичдаги мақолани ўқишни тавсия қиламиз:\nAvvalgi maqolaСавол-жавоб: “Намозни онгли равишда ўқиш учун араб тилини ўрганиш вожибми?” (Шайх Содиқ Самарқандий)\nKeyingi maqola Намоз ўқиётган одамнинг олдини кесиб ўтиш ҳақидаги боб (3)


Чилидаги кучли зилзиладан сўнг 130дан ортиқ афтершок қайд этилди\n08:12 / 26.04.2017\nЖанубий Американинг Тинч океани соҳиллари бўйлаб жойлашган Чили давлатида юз берган 6,9 баллик ерости силкинишидан сўнг 130дан ортиқ такрорий силкинишлар қайд этилди. Бу ҳақда Миллий сейсмология маркази директори ўринбосари Марио Пардо маълум қилди.\n"24 апрелдаги зилзиладан кейин 134 марта, шанба (22 апрель) кунги 5,9 баллик ер қимирлашидан сўнг 271 марта афтершок рўй берди", - деган Пардо 24Horas телеканалида узатилган эфирда.\nПардо, шунингдек, ушбу ҳудудда такрорий кучли зилзила рўй бериши эҳтимолини рад этмади. Бироқ, 8 ва ундан юқори баллдаги ер силкинишлари "эҳтимоли жуда кам".\nМиллий сейсмология маркази маълумотларига кўра, 6,9 баллик зилзила маркази Вальпараисо шаҳридан 72 км ғарбда, 13,2 км чуқурликда бўлган. Бу ерда 282 мингдан ортиқ инсон истиқомат қилади. Ҳозирча, жабрланганлар ва жиддий талофатлар хусусида маълумотлар мажуд эмас.\nЗилзиладан сўнг, Вальпараисо ва О'Хиггинс ҳудудларида эвакуация эълон қилинди. Бироқ, Чили ҲДК гидрография ва океанография хизмати цунами хавфи йўқлигини айтганидан сўнг, ҳалокат ишораси бекор қилинди. Ерости силкинишлари Аргентинанинг Мендос, Сан-Хуан ва Кордова шаҳарларида ҳам сезилган.\nзилзила Чили цунами


Фото: Andijan City мажмуаси лойиҳаси – Газета.uz\nФото: Andijan City мажмуаси лойиҳаси\nAndijan City ишбилармонлик маркази қандай кўринишда бўлади? Меҳмонхона, конгресс-холл, 30 қаватли бизнес маркази, қўғирчоқ театри, банк ва бошқа объектлар.\n18 май 2019, 14:29 Жамият\nЎзбекистон қурилиш вазирининг биринчи ўринбосари Ботир Зокиров «Ўзбекистон 24» телеканалининг «Янгиликлар 24» дастурида Andijan City ишбилармонлик маркази лойиҳаси тўғрисида сўзлаб берди. Лойиҳа президент Шавкат Мирзиёевга Андижон вилоятига ташрифи вақтида тақдим этилган. Мажмуа Бобуршох, Амир Темур ва Мустақиллик кўчаларидаги эски уйлар ўрнига 70 гектарлик майдонда барпо этилади. «Мазкур сити Бобур ҳайкалидан бошланади», — деди Ботир Зокиров.\nЛойиҳа доирасида 16 қаватли беш юлдузли меҳмонхона, конгресс-холл, 24 қаватли офислар биноси, 30 қаватли бизнес маркази, соғломлаштириш ва кўнгил очиш масканлари, ресторанлар, 7, 9 ва 12 қаватли турар жойлар, ер ости ўтиш йўллари, қўғирчоқ театри, 16 қаватли банк биноси барпо этилади. Биринчи босқичда энергия тежовчи материаллардан 12 та тўққиз қаватли монолит уйларни қуриш режалаштирилган. 21 гектарлик майдонга 70 та уй қуриш белгиланган.\n«Лойиҳа президент томонидан қабул қилинди. Биз қисқа муддатларда мамлакат раҳбари кўрсатмаларини ўз ичига олган ўз ишчи лойиҳамизни тақдим этишимиз лозим», — деди Ботир Зокиров.\nПрезидентга намунали турар жойлар, жумладан таунхауслар қирраларидан фойдаланилган коттежли аҳоли пунктлари лойиҳаси ҳам тақдим этилган. Мазкур ҳудудда болалар боғчаси, коммунал-маиший хизмат кўрсатиш биноси, спорт қурилмалари ва дам олиш зонаси каби ижтимоий инфратузилмалар ҳам барпо этилади.\nБиноларни қуришда 3D ва қайта тикланувчи энергия технологияларидан фойдаланиш кўзда тутилган. Муҳандислик тармоқлари ва яшаш учун шароитларнинг автоном таъминланиши кутилмоқда.\nЖумладан, ҳаводан сув олиш қурилмалари, сув сифатини ичиш учун яроқли ҳолга келтириш бўйича сун иншооти, поршенли қурилма, газ генератори ва фотоэлектр станцияси тақдим этилди.\n23.01 Ҳукумат ижро тузилмасида ўзгариш юз берди\n23.01 Нур-Султон аэропортида бўрон туфайли 11 та рейс бекор қилинди ва 38 та рейс қолдирилди\n23.01 Ўзбекистон ва Беларусь ўртасида таълимга оид ҳужжатларни ўзаро тан олиш тўғрисидаги битим тасдиқланди


Шавкат Муҳаммадга нима бўлди?\nЗамондош медиаблогига бош муҳаррирлик қилаётган иқтидорли ёш ижодкор Шавкат Муҳаммаднинг мана уч кундирки дараги йўқ.\nҲар онда Замондош фонди матбуот маркази билан алоқада бўлиб турган бош муҳаррир билан аввалроқ суҳбатларимизда уни Қозоғистон кучишлатар тизимлари таъқиб этаётгани ҳақида гапирган эди.\nЎша суҳбатлар мазмунидан келиб чиқиб Шавкат Муҳаммадга очган телефон қўнғироқларимизга жавоб бўлмади. Шундан сўнг аввало у вақтинча яшаб турган Ақтөбе шаҳар ( Оқтепа – ўзбек тилида ) акимияти ( ҳокимлиги ) муҳожирларни қайддан ўтказиш бўлимига мурожаат қилдик. Read the rest of this entry »\nKommentarer inaktiverade för Шавкат Муҳаммадга нима бўлди?\n1. Дунё мусулмонларининг икки улуғ байрами – Рамазон ҳайити ва Қурбон ҳайити бор. 2012 йил 26 октябр куни Ер юзидаги 1,5 миллиарддан ортиқ мусулмонлар Қурбон ҳайитини байрам қилади. Барча биродарларимизни яқинлашиб келаётган улуғ байрам – Қурбон ҳайити билан қизғин табриклайман, яхши эзгу тилаклар ва амалий ишларингизда Аллоҳ мададкор бўлсин. Read the rest of this entry »


Қандай ичимлик холестиринни камайтириб, юракни ҳимоя қилади?\nЗардоб оқсили холестиринни камайтиради.\nЗардоб оқсилини истеъмол қилиш “ёмон” холестирин миқдорини камайтириб, “яхши”ларининг кўпайишига ва шу билан юракни ҳимоя қилига сабаб бўлади, дейилади Daily Express хабарида.Зардоб оқсилидан мушак массаларини кўпайтириш учун фойдаланилади. У коктейл учун порошок сифатида чиқарилади.Шунингдек, эрийдиган озуқавий толаларга бой маҳсулотлар истеъмол қилиш тавсия қилинган. Бир суткада 3 грамм маҳсулот етарли. Хусусан, рационга кўпроқ мева-сабзавотлар, сули ёрмаси ҳамда оддий макаронлар ўрнига донли макаронлар истеъмол қилиш тавсия қилинган.Озиқ-овқатлардан ташқари, жисмоний фаоллик, жумладан, аэробик машқлар ҳам муҳим.\nCC0 / Unsplash / Kevin McCutcheon / Овсяные хлопья\nCC0 / Unsplash / Kevin McCutcheon /\nDaily Express нашрига кўра, зардоб оқсили холестиринни камайтиради.\nЗардоб оқсилини истеъмол қилиш “ёмон” холестирин миқдорини камайтириб, “яхши”ларининг кўпайишига ва шу билан юракни ҳимоя қилига сабаб бўлади, дейилади Daily Express хабарида.\nЗардоб оқсилидан мушак массаларини кўпайтириш учун фойдаланилади. У коктейл учун порошок сифатида чиқарилади.\n“Зардоб оқсилини кунлик рационга қўшиш билан бир қаторда, ёмон холестерин миқдорини камайтирадиган бошқа маҳсулотларни ҳам кўпроқ истеъмол қилиш лозим”-дейилган хабарда.\nШунингдек, эрийдиган озуқавий толаларга бой маҳсулотлар истеъмол қилиш тавсия қилинган. Бир суткада 3 грамм маҳсулот етарли. Хусусан, рационга кўпроқ мева-сабзавотлар, сули ёрмаси ҳамда оддий макаронлар ўрнига донли макаронлар истеъмол қилиш тавсия қилинган.\nОзиқ-овқатлардан ташқари, жисмоний фаоллик, жумладан, аэробик машқлар ҳам муҳим.


16 апрел 2021, Тошкент вақти: 12:22\nИсландиядаги вулқондан ҳавога катта миқдорда кул булути тарқала бошлаганидан кейин Европадаги аксар давлатларда йўловчи самолётлар парвози таъқиқланган эди.\nЕвропа авиациясини назорат қилувчи ташкилот раҳбарлари 18 апрел куни Европа ҳаво ҳудудининг 80 фоизи парвозлар учун ёпиқ бўлгани ва кунига одатдагидек 24 минг эмас, балки 5 мингта самолёт парвоз қилганини билдирди.\nЕвроконтрол ташкилоти 15 апрелдан бери Европа ҳаво ҳудудида 63 мингта самолёт парвозини таъқиқлаган. Шу боис миллионлаб йўловчи бир неча кундан бери учишга рухсат берилишини кутиб, аэропортларда ўтирибди.\nЕвропанинг 20 дан ортиқ давлати ўз ҳаво ҳудудини парвозлар учун ёпиқ деб эълон қилгани натижасида авиасаноат кунига 200 миллион доллар зарар кўраётгани айтилмоқда.\nБританиянинг British Airways, Франциянинг Air France, Нидерландиянинг KLM Royal Dutch ва Германиянинг Lufthansa каби йирик ширкатлари сўнгги кунларда синов парвозлари амалга оширилганидан кейин Исландиядаги вулқоннинг ҳавога тарқалаётган кулидан ҳосил бўлган булут самолёт моторига зарар етказмаганини билдирди.\nМутахассислар эса шиша ва тош заррачалари аралашмасидан иборат бўлган кул самолёт мотори ва бошқа қисмларига зарар етказиши ва бу ҳалокатга олиб келиши мумкинлигини таъкидламоқда.\nИсландиядаги Эйяфяллайокул номли қулқон ҳавога бир маромда кул булутини тарқатишда давом этмоқда.\nЯкшанба куни Европа Иттифоқининг Транспорт бўйича мутасаддиси Сиим Каллас 19 апрел куни Европа ҳаво ҳудудининг 50 фоизи йўловчи ташувчи самолётлар парвози учун очилишига умид билдирди.\nЕвропа Иттифоқи мутасаддиси минглаб самолёт парвози кечиктирилгани доим кузатиладиган ҳолат эмаслигини урғулади.\nАйни пайтда юзага келган вазиятни муҳокама қилиш учун Европа Иттифоқи транспорт вазирлари 19 апрел куни ўзаро видеоконференция ўтказишни режаланган.


Apple электромобиллар учун зарядлаш станцияларини ишлаб чиқиш билан шуғулланмоқда\n09:50 / 26.05.2016\nApple электромобилларни зарядлаш усулларинин ўрганиш, станция ишлаб чиқарувчи компаниялардан маслаҳат олиш ва шу соҳада илғор бўлган кишиларни ишга жалб этишни бошлаб юборди. Бу ҳақида Reuters хабар бермоқда.\nГап компания ходимларининг электромобилларини зарядлаш хусусида бормоқда: бундай корпоратив хизмат ҳозирда Apple идораларига етказиб берилмоқда. Reuters агентлигининг қайд этишича, Apple мазкур ҳолатда ўзининг хусусий машиналарини яратиш учун маълумотлар суриштириш ишларини бошлаб юборган.\nApple ихтисослашган компанияларнинг электромобилларни зарядлаш технологияларига қизиқиш билдирмоқда. Компаниялар Apple’ни келажакда рақобатдош бўлиш эҳтимолини сезган ҳолда эҳтиёткорлик билан жавоб беришмоқда.\nЖаҳон қурилиш компанияларидан бири Apple корпорациясига хусусий станциялар тармоғини қуриш бўйича аллоқачон ўз таклифларини билдирди. Бу каби хусусий Supercharger тармоғи Tesla компаниясида мавжуд.\nКомпания мазкур соҳада энг ками билан тўрт нафар мутахассисни ёллади, улар орасида BMW собиқ ходими Ронан О'Бреннан ҳам бор. О'Бреннан уй электротармоқларида зарядли станцияларни интеграциялаш лойиҳаси бўйича ишлаган, шунингдек, электромобиллар орасидаги коммуникация устида ҳам фаолият олиб борган.\nЙил бошида Apple яна иккита бошқа экспертларни ёллади. Нан Лью электромобиллар учун симсиз зарядкалар тадқиқоти билан шуғулланди. Курт Адельбергер эса Google’даги анологик соҳа бўйича фаолият юритди.\nApple ходимлари бу борада изоҳ беришдан бош тормоқда. Apple музокаралар олиб бориши тахмин қилинаётган компаниялар ҳам мазкур мавзу юзасидан бирон-бир маълумот айтишни истамади.\n"Электромобиллар бозоридаги муаммо товуқ ва тухумлар классик дилеммасини ёдга солади", дейди Reuters.\nҲозирча электромобиллар учун зарядлаш станциялари камлиги туфайли истеъмолчилар оддий машиналарда улардан фойдаланишни исташмайди. Шу билан бирга кўчмас мулк эгалари ҳам кўчаларда электромобиллар етарлича бўлмагани сабабли зарядлаш станцияларини қўйиш зарур эмаслигини қайд этишмоқда.


Google, Facebook ва eBay Apple’га қарши “патент уруши”да Samsung’ни қўллаб-қувватлади\n13:43 / 22.07.2015\nGoogle, Facebook, eBay, Dell, HP ва бошқа компаниялар патентларнинг бузилиши масаласида Apple ва Samsung ўртасида олиб борилаётган суд ишида охиргисини қўллаб-қувватлади. Бу ҳақда Inside Sources портали хабар бермоқда.\nКомпаниялар “суд дўсти” мактубини юборишди. Яъни улар кўриб чиқилаётган масала бўйича мустақил, нейтрал томон сифатида маслаҳат ва таклифлари ифодаланган мактубни тайёрлашди. Унда компаниялар Apple патентларини бузганлик учун Samsung’нинг даромадидан улуш тўлаши кераклиги ҳақидаги суд қарорини қайта кўриб чиқишни сўрашди.\n“Бу қарор тескари натижаларга олиб келади ва ҳар йили янги мураккаб технологиялар тадқиқоти учун миллиардлаб долларлар тўлайдиган компанияларга салбий таъсир ўтказади”, – дейилади мактубда.\nЭкспертларнинг фикрича, кўплаб унсурлар ва дастурий таъминотдан иборат смартфонлар ва ақлли телевизорларнинг табиати шу қадар мураккабки, уларни патентлашдай ягона юридик сатҳга келтириш қийин бўлади. Бу айниқса айрим дизайн унсурларига келганда яққол кўринади.\nЭслатиб ўтамиз, 2012 йили суд қарори билан Samsung Apple’га патентларини бузганлиги учун 930 млн доллар тўлайдиган бўлган эди. 2015 йилнинг 18 май куни АҚШ апелляция суди ишни қайта кўриб чиқиб, жаримани 548 млн долларга туширган эди.


Қонунчилик палатаси Спикерига ўринбосар сайланди\n04.05.2021 | 11:53\n4 май куни Олий Мажлис Қонунчилик палатасининг навбатдаги мажлисида Зуҳра Ибрагимова Қонунчилик палатаси Спикерининг ўринбосари этиб сайланди. Бу ҳақда Олий Мажлис Қонунчилик палатаси ахборот хизмати хабар қилди.\nМаълум бўлишича, Олий Мажлис Қонунчилик палатаси Спикери ўринбосари «Адолат» СДП фракцияси раҳбари лавозимига Экология ва атроф-муҳитни муҳофаза қилиш масалалари қўмитаси раиси ўринбосари Зуҳра Ибрагимованинг номзоди қўйилди.\nТаъкидланишича, Зуҳра Ибрагимованинг номзоди кўпчиликнинг овози билан Спикер ўринбосари, «Адолат» СДП фракцияси раҳбари лавозимига сайланди.\nМаълумот ўрнида, Зухра Ибрагимова Тошкент педиатрия тиббиёт институтини битирган, мутахассислиги бўйича педиатр шифокори. Қонунчилик палатасига Қорақалпоғистон Республикаси 3-Элликқалъа сайлов округидан сайланган.


Карбалода томган пайғамбар қони... - Fitrat.uz\nБош саҳифа / Мақолалар / Карбалода томган пайғамбар қони…\nКарбалода томган пайғамбар қони…\nAprel 8, 2018\tКарбалода томган пайғамбар қони…da fikr bildirishni o'chirish 385 Кўришлар\nФурот дарёси водийсида, Бағдод шаҳрининг жануби-ғарбида Карбало деган тарихий шаҳар бор. Унинг номини эшитган мусулмон борки, ўтмишда бу ҳудудда юз берган машъум воқеани эслаб, қалби ғам-ғуссага ботади. Хўш, бу ерда нима бўлган эдики, инсонлар ҳали-ҳануз бу фожиани унутолмайди?\nҲижратнинг 60 йили Ражаб ойида Муовия (розияллоҳу анҳу) вафот этди. Ундан сўнг ўғли Язидга байъат қилинди ва Язид ибн Муовия Умавийлар давлатининг янги ҳукмдорига айланди. Аммо Ҳусайн ибн Али (розияллоҳу анҳумо) Язидга байъат беришдан бош тортди ва Маккага кетди.\nИроқ аҳолисининг аксар қисми ўзларини Али (розияллоҳу анҳу) тарафдорлари деб Ҳусайн (розияллоҳу анҳу)ни ишонтирдилар ва унга Куфага келиб куч тўплаб, сўнгра Язиддан ҳокимиятни тортиб олишни таклиф этдилар. Ҳусайн (розияллоҳу анҳу) Ироқ аҳлининг асл ниятини ва у ердаги ҳолатни ўрганиш учун амакисининг ўғли Муслим ибн Ақил ибн Абу Толибни Куфага юборди. Муслим Куфага келгач, унинг келганидан хабар топган ўн икки минг киши келиб Ҳусайн (розияллоҳу анҳу)га байъат бердилар. Муслим ибн Ақил Ҳусайн (розияллоҳу анҳу)га Куфага келишини сўраб мактуб ёзди.\nАммо Куфанинг амалдаги ноиби Убайдуллоҳ ибн Зиёд Ҳусайн (розияллоҳу анҳу) тарафдорлари билан Ироқда Язидга қарши куч тўплашига тўсқинлик қила бошлади ва даставвал Муслим ибн Ақилни ўлдирди. Ҳусайн (розияллоҳу анҳу) эса Муслимнинг қатл қилинганидан бехабар ҳижратнинг 60 йили Зулҳижжа ойининг 8 куни аёллари ва болаларини олиб Ироқ сари йўл олди.\nЯзид ибн Муовияга бу хабар етиб борганида, у Убайдуллоҳ ибн Зиёдга мактуб ёзди: “Менга Ҳусайн Куфага бораётгани ҳақида хабар етди. Албатта у замонлар орасидан сенинг замонинг, шаҳарлар орасида сенинг шаҳринг билан синалди, сен эса омиллар (валийлар) орасида синалдинг (яъни Ҳусайн шаҳарлар ичида айнан сенинг шаҳрингга сен валий бўлиб турган вақтингда йўл олди демоқчи). Бу вақтда сен ё қулликдан озод бўласан, ё қул қилинасан (яъни у билан тўқнашсанг ёки ютасан ва ҳур бўласан, агар ютқазсанг, қул бўлгандек ҳурриятингни йўқотасан)”.\nУбайдуллоҳ ибн Зиёд қўшинига ҳеч ким Куфадан чиқиши ва унга кириши мумкин бўлмаган вазиятни тайёрлашни буюрди. Бу билан Маккадан йўлга чиққан Ҳусайн (розияллоҳу анҳу) энди фақат Ибн Зиёд қўшини билан учраша олар, бошқа ерга кетиш имкони бўлмай қоларди.\nҲусайн (розияллоҳу анҳу) Куфага яқин ерга келганида Муслимнинг вафотини эшитди. Аммо унинг сафдошлари то Муслимнинг қасосини олмагунча қайтмасликларини айтдилар.\nУбайдуллоҳ ибн Зиёд Ҳусайн (розияллоҳу анҳу)нинг йўлини тўсиш учун ўзининг қўмондонларидан бири – Умар ибн Саъд ибн Абу Ваққосни юборди. Умар вазиятни ўрганди ва Ҳусайн (розияллоҳу анҳу) Куфа аҳлининг талаби билангина бу ерга келганлигини аниқлади. Ҳусайн (розияллоҳу анҳу) Умарга бир неча шартни: ё Язидга байъат бериш учун Шомга боришига ёки ортга қайтишига изн беришларини таклиф қилди.\nУмар ибн Саъд буни эшитиб жуда қувонди. Сабаби Ҳусайн (розияллоҳу анҳу)нинг Язидга байъат бериши – бошланажак урушнинг олди олиниши эди. Ибн Зиёдга Умарнинг мактуби етгач, у Язидга Ҳусайн (розияллоҳу анҳу) унга байъат беришга рози эканлигини билдириб одам юбормоқчи бўлди. Аммо мактуб етиб келганда унинг яқин амалдорларидан Шамр ибн Зилжувшан бу фикрга қарши бўлди. У Ҳусайн (розияллоҳу анҳу) келиб Ибн Зиёдга таслим бўлишини ва ўзини унинг ҳукмига топшириши кераклигини айтди. Бу фикр Ибн Зиёдга маъқул бўлди. У Шамр ибн Зилжувшанни Умар ибн Саъдга элчи қилиб юборди. У бориб Умарга Ҳусайн (розияллоҳу анҳу)ни Убайдуллоҳ ибн Зиёднинг ҳукмига топширишини, акс ҳолда, ўзини ўлдириб, ўрнига Шамр ибн Зилжувшан қўшин қўмондони бўлишини айтиб таҳдид қилди.\nУмар ноилож Ҳусайн (розияллоҳу анҳу)га Ибн Зиёдга таслим бўлиши кераклигини айтди. Ҳусайн (розияллоҳу анҳу) бу талабни рад этди ва эртаси куни эрталаб унинг қўшини билан кураш учун ҳозирлик кўрди. Ўша кун ҳижратнинг 61 йили Муҳаррам ойининг 9 куни эди. У билан бирга келган 80 кишининг 32 таси отлиқ, қолганлари пиёда эди. Умарнинг қўшини эса 4000 кишидан иборат эди.\nТезлик билан бошланган жанг аввалида Ҳусайн (розияллоҳу анҳу) жанг қилмади. Аммо уни ҳимоя қилган шериклари бирин-кетин ҳалок бўлгач, ўзи ҳам жангга киришди. Шундай бўлсада, қарши тарафдан бирор кимса келиб уни ўлдиришга жазм эта олмас эди, уни тезроқ таслим бўлишини истар эдилар. Шу пайт Шамр ибн Зилжувшон иш тизгини қўлдан чиқаётганидан хавфсираб қолди ва қўшинига қараб қичқирди, уларни Ҳусайн (розияллоҳу анҳу)ни ўлдиришга буюрди. Жангчилар уни ўраб олдилар, Зуроа ибн Шарийк уни қилич билан уриб йиқитди, Синон ибн Анас Нахий эса унга найза санчди ва бошини танасидан ажратиб олди.\nИслом тарихида ўзининг қонли воқеалари ва фарёд тўла фиғонлари билан из қолдирган, сўзлашга қалб дош бермайдиган ушбу машъум кун – Мусо (алайҳиссалом) Фиръавн зулмидан қутулган, Расуллуллоҳ (соллаллоҳу алайҳи васаллам) бунинг шукронаси учун рўза тутиб, саҳобаларини ҳам рўзага буюрган, Аллоҳ таоло унда уришишни ҳаром қилган Муҳаррам ойининг 10 куни – Ашуро куни эди.\nҲусайн (розияллоҳу анҳу) билан бирга унинг сафдошларидан 88 киши ҳам ўлдирилди. Тирик қолган ягона аҳли байтга мансуб инсон – касаллиги сабабли жангда қатнашмаган – Али ибн Ҳусайн эди. Жанг тугагач, бошқа гуруҳлар қолган шаҳидларнинг ҳам бошларини таналаридан ажратиб олдилар. Улар хўжайинларига яхши кўриниш мақсадида етмиш икки бошни бўлиб олиб, кўтариб борар эдилар. Умар ибн Саъд жангчиларига Ҳусайн (розияллоҳу анҳу)нинг аёллари ва болаларига ёмон муносабатда бўлмасликни тайинлади ва уларни Ҳусайн (розияллоҳу анҳу) боши билан бирга Ибн Зиёдга жўнатди.\nУбайдуллоҳ ибн Зиёд Ҳусайн (розияллоҳу анҳу) боши ва унинг оиласини Язид ибн Муовиянинг олдига жўнатди. Язидга бўлиб ўтган ишлар хабари ва Убайдуллоҳнинг жўнатганлари етиб келганда у йиғлади, қўл остидагиларнинг бундай иш тутганларидан афсусланди. Ҳусайн (розияллоҳу анҳу)нинг оила аъзоларини барчасини иззат-икром қилди ва уларни Мадинага қайтариб юборди.\nЮқорида бўлиб ўтган ишлардан хулоса қиладиган бўлсак, Язид ибн Муовиянинг Карбалода бўлиб ўтган ҳодисада айблаш тўғри эмас. Чунки эътибор қилинса, Муовия (розияллоҳу анҳу) ҳижратнинг 60 йили Ражаб ойида вафот этди. Ундан сўнг Язидга байъат берилди ва Ҳусайн (розияллоҳу анҳу) бунга қарши чиқди. У Куфага Зулҳижжа ойида йўл олди. Орада эса 4 ой муддат бор: Шаъбон, Рамазон, Шаввол, Зулқаъда. Агар Язид Ҳусайн (розияллоҳу анҳу)нинг байъат бермаслигидан ғазабланиб, унга зарар етказишни истаганида, шу 4 ой ичида амалга ошираверарди. Кўпгина уламолар (Ибн Касир, Жалолиддин Суютий, Заҳабий, Ибн Асокир) Язиднинг Убайдуллоҳга жўнатган мактубидаги «бу вақтда сен ё қулликдан озод бўласан, ё қул қилинасан» деган гап Ҳусайн (розияллоҳу анҳу)ни ўлдиришга буйруқ берганига далил деганлар. Аслида Язид ибн Муовия бу гапи билан агар Ҳусайн (розияллоҳу анҳу) Ироққа валий бўлиб олса, сени бўшатади ва худди аввал қул бўлганинг каби қул қилиб олади, шу сабаб уни тўхтат, демоқчи бўлган.\nЯзиднинг бу қотилликда беайблигининг ёрқин далили – ҳеч қайси саҳобаи киромдан Язидни лаънатлаш ёки уни Ҳусайн (розияллоҳу анҳу) ўлими билан айблаш борасида бирор ҳадис ривоят қилинмаган. Уни айбловчиларнинг аксари шиалар саналиб, улар Убайдуллоҳ ибн Зиёдга қатл буйруғини Язид ибн Муовия берган деб ҳисоблайдилар. Аслида, Ироқ аҳли Ҳусайн (розияллоҳу анҳу)ни чақириб, у оғир аҳволга тушганида ундан юз ўгирдилар.\nТоййиб Нажжор шундай дейди: «Ҳусайн (розияллоҳу анҳу) ўлимидаги айбдорлар – Убайдуллоҳ ибн Зиёд, Шамр ибн Зилжувшон, Умар ибн Саъд ибн Абу Ваққос. Язид ибн Муовия унинг ўлими борасида бегуноҳ». Имом Ғаззолий ҳам Язиднинг бу борада айбсизлигини айтган.\nЯзиднинг Карбало фожеасидаги иштироки унинг Убайдуллоҳ ибн Зиёдга ёзган юқоридаги биргина мактубидир. Лекин бу мактуб уни қатл қилишни буюрганлигига асосли далил бўла олмайди.\nАввалги Жасур қоридан гўзал қироат. (видео)\nКейинги Муҳаммадали қори қироати (видео)\nIyun 22, 2017\t6,493


методическое пособие – «Умид» ИДУМ\n“Тарих ҳақиқати болаларимиз учун сув ва ҳаводек зарур. Тарих ҳақиқатини тўлалигича кейинги авлодга етказиш ҳар бир инсоннинг келажак олдидаги муқаддас бурчи ҳисобланади… Эртага бизнинг ўрнимизга келадиган ёшлар ана шу тарих ҳақиқати билан қуролланиши лозим”. Ўхшаш мавзулар2014-2015 ўқув йилида 5-9 синф…\nТаълим-тарбия тизимининг бугунги кундаги асосий вазифаси ўсиб келаётган ёшларни ватанпарвар, замонавий билим, кўникма ва малакаларни ўзлаштирган ҳамда жамиятда ўз муносиб ўрнини эгаллашга қодир бўлган – комилликка интиладиган баркамол авлодни вояга етказишдир. Ўхшаш мавзулар«Яхши муаллим – сифатли таълим» услубий қўлланмаJacob and…\n🔥794 марта кўрилди\nМактабда услуб (метод) бирлашма нима мақсадда тузилади ва асосий вазифалари нималардан иборат? Ўқитувчилар учун қулайлик туғдириш мақсадида ушбу саҳифада «Методбирлашма ҳужжатларини юритилиши бўйича кўрсатма» ва «Умумий ўрта таълим мактаби фан методбирлашмалари тўғрисида низом»ни юкладик. Ўхшаш мавзуларСоғлом муҳит – соғлом жамоа…\n🔥901 марта кўрилди